Nuklearna doktrina SAD: Ako Moskva napadne prva, posledice će biti nepodnošljive - 02.02.2018, Sputnik Srbija\nSjedinjene Američke Države ne žele da posmatraju Rusiju i Kinu kao protivnike i teže stabilnim odnosima s njima, navedeno je u nacionalnoj nuklearnoj doktrini... 02.02.2018, Sputnik Srbija\nrusija, vesti, svet, iran, kina, severna koreja, crveni telefon\n21:32 02.02.2018 (Osveženo: 22:16 02.02.2018)\n© AP Photo / Lynne SladkyNuklearna raketa\nU dokumentu je navedeno da Vašington „odavno teži dijalogu s Kinom koji bi unapredio uzajamno razumevanje u politici nuklearnog naoružavanja“. „Nadamo se da će i Kina biti zainteresovana i da će taj važni dijalog početi“, navedeno je u tekstu.\nU doktrini je, takođe, ukazano na to da su „SAD i Rusija u prošlosti održavale strateške dijaloge o obuzdavanju trke u nuklearnom naoružavanju i nuklearnih rizika“. Za prekid tog dijaloga u dokumentu je okrivljena Rusija, „zbog svojih dejstava na Krimu“. „Očekujemo da će jednog dana uslovi omogućiti vođenje transparentnog i konstruktivnog razgovora s Ruskom Federacijom“, piše u dokumentu.\nVašington smatra da Sjedinjene Američke Države smanjuju svoj nuklearni arsenal, dok se Rusija i Kina kreću u suprotnom pravcu.\n„Dok SAD nastavljaju da smanjuju količinu svog nuklearnog naoružanja, drugi, među kojima su Rusija i Kina, idu u suprotnom pravcu. Oni su dodali nove vidove nuklearnog oružja svom arsenalu, povećali ulogu svojih nuklearnih snaga u strategijama i planovima“, navedeno je u dokumentu.\nOdgovor na „Anakondu“: Kako će Rusija i Kina zaustaviti zmiju puštenu iz Pentagona\n22 Januar 2018, 19:28\nUkazano je i na „agresivno ponašanje“ tih zemalja u svim sferama, uključujući kosmos i sajber-prostor.\nPretnja u Azijsko-pacifičkom regionu\nPrema doktrini, Severna Koreja, Kina i Rusija predstavljaju „jedinstvenu“ i „složenu“ pretnju saveznicima SAD u Azijsko-pacifičkom regionu.\nSAD će, kako je navedeno, nastaviti da ispunjavaju obaveze prema svojim saveznicima u vezi s takozvanim „nuklearnim štitom“.\nDodaje se da će SAD po celom svetu razmeštati svoju avijaciju takozvane „dvostruke namene“, koja može da nosi i obično i nuklearno oružje.\n„Sjedinjene Države će održavati, i jačati u slučaju potrebe, mogućnosti daljeg razmeštanja nuklearnih bombardera i aviona dvostruke namene po celom svetu. Nameravamo da obnovimo avione dvostruke namene s nuklearnim mogućnostima F-35“, navedeno je u dokumentu.\nAvion F-35 je najnoviji lovac-bombarder pete generacije koji je poslednjih godina postao deo američkog naoružanja. Planirane su i isporuke nizu saveznika SAD.\nU tekstu je, takođe, navedeno da Severna Koreja nastavlja nezakonito da sledi ideju o izradi nuklearnog oružja i raketa, direktno narušavajući rezolucije Saveta bezbednosti Ujedinjenih nacija. Prema doktrini, Severnoj Koreji treba bukvalno nekoliko meseci da dostigne sposobnost da izvede raketno-nuklearni napad na SAD.\nSeverna Koreja je označena kao „neodloživa i nepredvidiva“ opasnost za SAD.\nPored toga, u dokumentu je navedeno da je „Iran pristao da prekine svoj nuklearni program u okviru Zajedničkog sveobuhvatnog plana dejstava, ali zadržava tehničke mogućnosti neophodne za izradu nuklearnog oružja u roku od godinu dana nakon usvajanja odluke“.\nSAD smatraju, kako je navedeno, da će Iran nastaviti da investira u izradu hemijskog i biološkog oružja.\nU dokumentu je zaključeno da se Amerika ranije nije suočavala s nuklearnim pretnjama kakve su današnje.\n„Globalne opasnosti suštinski su se pojačale od trenutka objavljivanja prethodne nuklearne doktrine 2010. godine. SAD se sada suočavaju s mnogo raznovrsnijim i unapređenijim nuklearnim pretnjama nego što je to bilo ranije“, navedeno je u dokumentu.\nRusija odlučna da ponovo postane super-država\nPrema doktrini, to što Rusija modernizuje svoj nuklearni potencijal govori o njenoj odlučnosti da se vrati na status velike države i na trku u naoružanju.\n„Danas Rusija modernizuje ovo oružje, kao i druge strateške sisteme. Još veća zabrinutost vezana je za to što je Rusija usvojila vojne strategije koje podrazumevaju postizanje uspeha na osnovu širenja nuklearnog potencijala. Ti događaji, zajedno s osvajanjem Krima i nuklearnim pretnjama našim saveznicima, potvrđuju odlučnost Moskve da se vrati rivalstvu velikih država“, tvrde autori dokumenta.\nU doktrini je navedeno da „efikasno obuzdavanje“ nuklearnih i nenuklearnih napada Rusije zahteva da se rusko rukovodstvo ne dovodi u zabludu kada je reč o posledicama ograničenog preventivnog nuklearnog udara, „kako na SAD, tako i na regionalnom nivou“.\n„Moskva preti da će prva primeniti ograničeni nuklearni napad, pogrešno očekujući da bi prinudne nuklearne pretnje ili ograničeni prvi udar mogli da parališu SAD i NATO i da samim tim označe kraj sukoba pod uslovima Rusije“, navedeno je u dokumentu.\n„Umesto toga Rusija mora da shvati da, ukoliko prva primeni nuklearno oružje, koliko god da je ograničen udar, neće moći da postigne svoje ciljeve, da će iz korena promeniti karakter sukoba i da će izazvati bezbrojne i nepodnošljive gubitke za Moskvu. Naša strategija omogućava Rusiji da shvati da je bilo kakva upotreba nuklearnog oružja, makar i ograničena, nedopustiva“, navedeno je u dokumentu.\nCIA: Severna Koreja ne pravi rakete samo da bi se branila\n23 Januar 2018, 23:07\nSAD, kako piše u strategiji, s nestrpljenjem čekaju uslove koji bi doprineli uspostavljanju konstruktivne saradnje s Rusijom.\nKina: Izazov za SAD\nU dokumentu je navedeno da Kina usavršavanjem svojih vojnih potencijala izaziva Ameriku kada je reč o prednosti u Tihom okeanu.\n„Kina takođe modernizuje i širi svoje već značajne nuklearne snage. Kao i Rusija, Kina uvodi potpuno novo nuklearno naoružanje stvoreno da bi se postigli konkretni ciljevi u oblasti nacionalne bezbednosti, a modernizuje i konvencionalne oružane snage, izazivajući samim tim tradicionalnu američku vojnu prednost u zapadnom Tihom okeanu“, navedeno je u dokumentu.\nSAD su, kako se tvrdi u strategiji, privržene potpunom uništavanju nuklearnog, hemijskog i biološkog oružja. Dodaje se da je Vašington „od vremena okončanja Hladnog rata smanjio svoj nuklearni arsenal za 85 odsto i da nije razmeštao novo nuklearno naoružanje više od dve decenije“.


Korona virus: Pad broja zaraženih u Srbiji, u Vijetnamu otkriven novi soj - Glas Šumadije\nNaslovna > BBC News na srpskom > Korona virus: Pad broja zaraženih u Srbiji, u Vijetnamu otkriven novi soj\n29/05/2021 459Ostavi komentar na Korona virus: Pad broja zaraženih u Srbiji, u Vijetnamu otkriven novi soj\nDirektor Kancelarije za eUpravu Mihailo Jovanović izjavio je da je u uzrastu od 18 do 30 godina protiv korona virusa vakcinisano ispod 14 odsto, što, kako je ocenio, „nije dovoljan broj“.\n„Prvu dozu primilo je 2.495.000, a drugu dozu 1.995.000, u narednim danima imaćemo oko 4,5 miliona ukupno datih vakcina“, kazao je on za RTS.\nOsnovni dokument koji će nam pomoći u ovoj analizi je dokument o smrti iz kojeg ćemo crpeti sve podatke za analizu“, naveo je Đerlek.\n„Ispada da kompletno što je radila država i čitavo društvo, nekome ne znači baš ništa“, rekao je Kon za televiziju K1.\nOn je podsetio da je u poslednjih sedam dana broj obolelih u Srbiji smanjen na 360 dnevno, a u Beogradu na 65, što je, u odnosu na pre mesec i po dana, kao je istakao „fantastično“.\n„Međutim, virus je još uvek prisutan“, dodao je Kon i ukazao da se uzrast obolevanja pomera na mlađe.\n„Takva situacija ne samo da me zabrinjava, nego je neprihvatljiva“, ponovio je Kon i dodao da i kazne koje plati klub pokazuju da prekršaj postoji.


Evropo, probudi se: Masovne demonstracije Katalonaca u Briselu (video) - Sputnjik Srbija\n12:11 15 Novembar 2018\nEvropo, probudi se: Masovne demonstracije Katalonaca u Briselu (video)\n14:23 07.12.2017 (osveženo 15:46 07.12.2017) Preuzmite kraći link\nPrema procenama policije, oko 45.000 ljudi, poreklom iz Katalonije, učestvuje u centru Brisela na demonstracijama za zaštitu svojih fundamentalnih demokratskih prava kao građana EU.\nProtesti pristalica nezavisnosti Katalonije u Briselu\nVeliki broj učesnika je stigao sa porodicama ispred administracije EU. Mnogi demonstranti nose zastave Katalonije, na kojima je napisano: „Evropo, probudi se! Zaštitimo demokratiju!“, „Dostojanstvo demokratije je demokratija dostojanstva“.\nPrema informacijama organizatora, na manifestacijama se nalazi i bivši predsednik Katalonije Karles Pudždemon.


O svemu će odlučiti Teniski savez Bosne i Hercegovine, koji do kraja ovog mjeseca ima obavezu prijaviti grad domaćin, a da sve ima osnova potvrđuju i pregovori sa predstavnicima Gradske arene u Zenici.\nSenad Hadžimešić, direktor Teniskog Saveza BiH, boravio je u Zenici gdje se na licu mjesta želio uvjeriti u sve tehničke i druge kapacitete Arene, a ukoliko se postigne dogovor bosanskohercegovačka Davis Cup reprezentacija protiv Tunisa igrala bi od 4. do 6. marta 2016.godine.\n- Mi uopće nismo ni sumnjali da Arena zadovoljava sve uslove za održavanje Davis Cup mečeva. Bili bi veoma sretni da se ovdje odigra ovaj meč, jer su uslovi definitivno najbolji u BiH. Dvorana zadovoljava sve rigorozne uslove ITF-a i mislim da ćemo u narednoj fazi pregovora naći zajedničko rješenje kako bi meč bio ovdje odigran - rekao je za medije Hadžimešić.\nFeđa Jovanović, direktor Javnog preduzeća za upravljanje i održavanje sportskih objekata Zenica rekao je da su oni već dokazali da su spremni organizovati najzahtjevnije sportske događaje na vrhunskom nivou.\n- Bilo bi nam drago da ugostimo tenisku Davis Cup reprezentaciju i učinit ćemo sve što je u našoj mogućnosti da budemo domaćini našim najboljim teniserima u martu ali i u budućnosti -kaže Jovanović.\nUkoliko se napravi dogovor u vezi nastupa Davis Cup reprezentacije BiH u Zenici bit će to i povratak tenisa na stari lokalitet u Zenici. Zanimljivost je da je na mjestu današnje Gradske arene ranije bio teniski centar sa osam teniskih terena, a na njemu su igrale mnoge velike teniske zvijezde, među kojima su Goran Ivanišević, Mima Jaušovec, Dora Alavantić, Jasna Rošer, Tomislav Poljak, braća Petković, Mervana Jugić i mnogi drugi.


LSV pozdravlja odluku Ministarstva energetike | Autonomija\nLSV pozdravlja odluku Ministarstva energetike\nLiga socijaldemokrata Vojvodine (LSV) pozdravila je danas odluku Ministarstva rudarstva i energetike da budu obešt…\nLiga socijaldemokrata Vojvodine (LSV) pozdravila je danas odluku Ministarstva rudarstva i energetike da budu obeštećeni građani koji su dobili uvećane račune za prirodni gas.\nMinistarstvo je juče uputilo apel za obeštećenje svih korisnika zbog toga što javno preduzeće Srbijagas i lokalni distributeri nisu ispoštovali odluku Vlade Srbije i oktobarske račune za utrošen prorodni gas podelili na dva dela.\n„LSV pozdravlja poteze Vlade Srbije kojima potvrđuje svoju odluku I obećanje dato građanima da neće plaćati veće račune za gas ove zime. Ovakvu odluku vidimo i kao svoj uspeh, zbog činjenice da je ona direktna posledica aktivnosti LSV u proteklih mesec dana“, navodi se u saopštenju.\nKao naročito pozitivno, LSV je istakla činjenicu da je Vlada Srbije, uprkos greški do koje je došlo prilikom obračunavanja računa za gas, pokazala da je spremna da odmah reaguje.\n„Činjenicom da je ispunila obećanje građanima, ali i LSV-u, Vlada Srbije je pokazala da je socijalno odgovorna vlada koja radi u najboljem interesu svojih građana. Nadamo se da je ovim potezom ministarstva otvorena mogućnost da se građanima na proleće otpiše druga rata računa“, navodi se u saopštenju LSV-a.


Znati kada treba odustati od neuspele informatičke investicije pre nego što ona sasvim propadne, odnoseći vreme, novac i konkurentsku prednost, veština je koju poseduje svaki vrhunski direktor informatike. Za sticanje ove sposobnosti potrebna je kombinacija uvida, iskustva i spremnosti da se pažljivo obrati pažnja na znakove upozorenja koji ukazuju na to da bi informatička investicija koja je nekad obećavala uskoro mogla da se otkotrlja na digitalno groblje.\nEvo 7 naznaka koje pokazuju da je možda vreme da se položi venac na nekada svetlu i ružičastu inicijativu.\n1. Projekat zahteva stalna preispitivanja i revizije\nStrateška ulaganja u IT uključuju rizik, ali su po prirodi uglavnom dugoročna. „To su predlozi za aktivno stvaranje digitalnih opcija za kompaniju“, objašnjava T. Ravichandran, profesor upravljanja lancima snabdevanja na Politehničkom institutu Rensselaer. Ipak, ako investicija dovede do projekta koji nije potpuno pokrenut i ne funkcioniše u unapred definisanom vremenskom roku – recimo, šest meseci ili godinu dana - možda je vreme da se preispitaju strategija i ciljevi te inicijative ili da se pređe na nešto drugo.\nEskalacija obaveza je glavni problem koji pogađa mnoge IT projekte, napominje Ravichandran. „Pošto smo uložili nešto novca [u inicijativu], primorani smo da nastavimo tim tokom“, navodi on.\nPostupno finansiranje investicije, a ne u potpunosti na početku, može pomoći u obezbeđivanju dugoročnog uspeha projekta. „Ako se postižu ključni međaši ... finansirajte sledeću fazu, [ili] inače zakočite“, predlaže Ravichandran. „Često bi tehnologija, u tom kontekstu, mogla brže da se razvija i sazreva.“\nS druge strane, ako svi znakovi upućuju ka razočaranju, Ravichandran savetuje da se pre konačnog prekida proveri sa poslovnim šefovima koji možda sponzorišu ili vode projekat. Možda će biti moguće spasiti neke funkcionalne elemente investicije. „Često će možda lakše biti da se smanji opseg [projekta]“, primećuje on.\n2. Investicija se zasnivala na pogrešnoj pretpostavci\nPogrešna procena vrednosti, cene, koristi ili posledica investicije može lako da upropasti projekat na samom početku. „Ponekad shvatite da korist nije toliko velika koliko je prikazano da će biti, ili da će troškovi poslovanja biti veći nego što ste mislili, ili da je osnovna pretpostavka o vašim kupcima ili tržištu netačna ili se dramatično promenila “, objašnjava Avery Lyford, načelnik za korisnike u Infostretch-u, kompaniji za profesionalne usluge digitalnog inženjeringa.\nPonekad stvarnost uništi i najpažljivije planiranje. Pandemija COVID-19, na primer, bacila je mnoge strategije preduzeća u kantu za otpatke. „Ako je odluka ... doneta pre pandemije, poput nadogradnje internih softverskih sistema ili unutrašnjih zaštitnih zidova, to je najapsolutnije jasan signal za ponovnu procenu i utvrđivanje da li još uvek važi“, kaže Brian Haines, potpredsednik za strategiju postrojenja i radni prostor savetodavne firme za upravljanje FM: Systems.\n3. Projekat je skrenuo daleko sa kursa\nZnaci da se investicija udaljava od predviđenih ciljeva glavno je upozorenje, upozorava Paul Rohmeyer, vanredni profesor i direktor magistarskog programa informacionih sistema na Stevens Institute of Technology. IT ulaganja se pokreću kako bi se omogućili ili podržali određeni poslovni ciljevi.\n„Svaku naznaku da predviđeni ishodi projekta nisu usklađeni sa ciljevima treba pažljivo ispitati i projekat ponovo proceniti“, predlaže on. Mnogi faktori mogu dovesti do neusklađenosti, uključujući situacije u kojima skretanje projekta dovodi do sistema koji funkcioniše daleko drugačije - i ne tako produktivno ili efikasno - kao što je prvobitno zamišljeno.\nRohmeyer napominje da svakoj odluci o okončanju projekta treba pristupiti promišljeno i transparentno. „Međutim, nakon što se donese odluka, prekid mora da bude što je moguće brži da bi se brzo zaustavilo trošenje i omogućilo preusmeravanje resursa“, preporučuje on. „Pažljivo procenite, donesite odluku, a zatim je brzo sprovedite.“\n4. Podrška sponzora presušuje\nKada ključne zainteresovane strane počnu da napuštaju brod, to je snažan pokazatelj da ulaganje možda više neće biti praktično ili relevantno za poslovanje preduzeća. „Ako je projekat nedovoljno finansiran ili gubi prioritet, to je znak da investicioni program trenutno ne zadovoljava poslovne potrebe“, kaže Greg Stam, generalni direktor kompanije za digitalni konsalting, Ahead.\nZnaci smanjenja podrške zainteresovanih obično se teško propuštaju. Sponzori mogu iznenada prestati da pominju projekat na poslovnim sastancima i konferencijama, zahtevi za ažuriranje počinju da pokazuju znake nestrpljenja ili hitnosti, a ključni članovi tima se iznenada povlače i preraspoređuju. „Od [preostalog] tima se zahteva da nastavi sa neadekvatnim resursima i isporuči investiciju,“ kaže Stam. „Često se obim smanjuje da bi se projekat završio.“\n5. Investicija ne donosi značajne poslovne rezultate\nInicijativa može da funkcioniše kao sat, u potpunosti ispunjavajući ili premašujući sve predviđene tehničke ciljeve, ali ipak ne donosi nikakvo merljivo poboljšanje u vremenu, produktivnosti ili finansijama. Na njihovu nesreću, mnogi direktori informacionih tehnologija otkrivaju tek kasno, nakon što se u projekat uloži ogromna količina novca, da mu nedostaje bilo kakav primamljiv povraćaj ulaganja. „Neki od razloga za takve propale projekte su da oni ili započnu kao nečiji omiljeni projekat ili je upravu primamila sjajna nova tehnologija“, objašnjava Sebastian Grady, predsednik firme Rimini Street, nezavisnog dobavljača usluga softverske podrške. Još gore, direktor informacionih tehnologija sledio je put koji je diktirao prodavac. „Ovi projekti obično ne„ pomeraju “ vaše poslovanje, što znači da ne povećavaju prihod, ne smanjuju troškove niti oduzimaju tržišni udeo od vaše konkurencije“, navodi on.\nIT odluke konačno su poslovne odluke, primećuje Anibal Abarca, tehnički direktor kompanije za poslovno oblikovanje i tehnološko savetovanje Wizeline. On izveštava da su digitalne investicije izvršene 2020. godine prvenstveno bile usredsredsređene na poboljšanje korisničkog iskustva, brži razvoj proizvoda i maksimizovanje pouzdanosti i bezbednosti. „Jedno upozorenje da je možda vreme da se prekine ili smanji određeno ulaganje u IT bilo bi ako ono ne unapređuje neko od tih područja“, kaže Abarca.\nGrady preporučuje bezobzirnost prilikom planiranja i primene nove investicije. „Dajte svemu prioritet“, podstiče on. „Morate biti strogi prema sebi, odupreti se glavnim dobavljačima IT-a i ne menjati samo radi promene ako ona ne podržava strateški prioritet sa jasnim povraćajem ulaganja.“\n6. Investicija nije uspela da dobije značajnu podršku krajnjih korisnika\nInvesticija mora da pruži neki oblik značajne vrednosti svojim ciljnim korisnicima. Kada projekat koji je nekad bio perspektivan uživa malo ili nimalo interesovanja korisnika i uglavnom ostaje u pozadini, on jednostavno postane nepotrebno opterećenje resursa preduzeća. „Ne gledajte samo koliko ljudi u organizaciji ga trenutno koristi, već da li se taj broj u poslednje vreme smanjuje i očekuje li se da se tako nastavi“, savetuje Aviv Ben-Yosef, izvršni savetnik za IT i trener u Aviv Ben-Yosef Consulting-u.\nBen-Yosef primećuje da posmatranje ključnih pokazatelja i usvajanje ispravki usput daje priliku za spašavanje neuspele investicije. „Umesto da budete reaktivni i prekinete nešto tek kad postane kasno, možete proaktivno da ’klizite tamo gde će lopta da bude’“, sugeriše on.\n7. Investicija više nije potrebna\nKako vreme i tehnologija napreduju, nekada uspešan projekat može jednostavno da postaje sve manje koristan. „Ako ulaganje u IT više ne pruža očekivani povraćaj ili vrednost za posao, to postaje finansijsko iscrpljivanje“, primećuje Robert Goodvin, potpredsednik inženjeringa u firmi za IT usluge i podršku InfoSistems.\nSvako ulaganje u IT trebalo bi povremeno podvrgavati analizi poslovne koristi kako bi se utvrdilo da li inicijativa još uvek ispunjava svoje očekivane ciljeve. „U slučaju da poslovna potreba za investicijom više nije neophodna, IT ulaganje treba prekinuti“, preporučuje Goodvin. „Ako potreba i dalje postoji, treba odabrati i primeniti ulaganje u novi IT sa pozitivnijim povraćajem ulaganja.“


Sportske.net - U Novom Sadu derbi kola Superlige, Voša u hendikepu pred dolazak Čukaričkog!\nU Novom Sadu derbi kola Superlige, Voša u hendikepu pred dolazak Čukaričkog!\nFudbaleri Vojvodine sutra gostuju ekipi Čukaričkog u utakmici 21. kola Super lige Srbije\nPomoćni trener fudbalera Vojvodine Dragan Šarac rekao je danas da njegovu ekipu očekuje teška utakmica protiv Čukaričkog, ali da će dati sve od sebe da bodove donese u Novi Sad.\n"Sigurno je da nas ne očekuje laka utakmica. Igramo protiv ekipe koja je trenutno četvrta na tabeli i biće to derbi kola", rekao je Šarac, prenosi klub.\n"Čukarički je pokazao da je dobra i zrela ekipa, sa mnogo iskusnih i mladih igrača, koja već tri-četiri sezone igra u maltene istom sastavu, pojačanom sa nekoliko povratnika iz inostranstva. Kao celina su dobro ukomponovan tim, koji pogotovo kod kuće ima jako malo poraza i remija", dodao je on.\nFudbaleri Vojvodine sutra gostuju ekipi Čukaričkog u utakmici 21. kola Super lige Srbije. Tim iz Novog Sada je treći na tabeli sa 42 boda, dok je Čukarički četvrti sa četiri boda manje.\n"U prošlom kolu smo doživeli poraz iz jednog šuta u gol, dok mi nismo iskoristili neke naše šanse. Prvo kolo je uvek najteže, a sada nas očekuje drugo i daćemo maksimum u pokušaju da donesemo bodove u Novi Sad", rekao je Šarac.\nNa utakmici protiv TSC-a, Vojvodina nije imala nijedan šut u okvir gola.\n"TSC je uputio jedan šut u okvir gola i dobio utakmicu. Mi smo imali tri-četiri stopostotne šanse koje nismo iskoristili i šteta je što nismo uspeli da postignemo bar jedan gol, jer mislim da bi remi bio objektivan rezultat te utakmice. Međutim, to je fudbal", rekao je Šarac.\n"Protiv Čukaričkog ćemo imati mali hendikep, jer su nam povređena trojica igrača, dvojica golmana i Zukić, koji ima problem sa skočnim zglobom i nije izvesno da li će biti u protokolu za ovu utakmicu. S druge strane, sada ozbiljnije računamo na trojicu reprezentativaca i šef će možda odlučiti da neko od njih bude i u startnoj postavi", naveo je Šarac.\nPomoćni trener Vojvodine je istakao da su fudbaleri, uprkos najavama posle meča protiv TSC-a, ove nedelje trenirali redovno.\n"Situacija sigurno nije lepa za sve nas, ali igrači su, u dogovoru sa svima nama, odlučili da normalno održavamo treninge. Maksimalno smo koncentrisani na utakmicu protiv Čukaričkog, a ove stvari neka rešavaju ljudi koji treba da ih rešavaju", rekao je Šarac.\nUtakmica između Čukaričkog i Vojvodine igra se sutra od 18.30.


Tanjug 12. februara 2019. 19:20\nBEOGRAD – Igor Ginzberg, koga je predsednik Pokreta slobodnih građana (PSG) Sergej Trifunović, u odgovoru Jevrejskoj opštini Beograd (JOB), pomenuo kao „istaknutog člana“ svoje stranke, poručio je danas da već više od godinu dana nije njen aktivan član, i da će se prvom prilikom i formalno iščlaniti.\n„Kao član JOB, u potpunosti podržavam stavove JOB u vezi sa Vašom izjavom kojom se izjednačavaju svi građani Srbije, bez obzira ‘čija im slika visi na zidu’. Izjednačavanje zločinaca i njihovih žrtava potpuno je neprihvatljivo“, naveo je Ginzberg u otvorenom pismu Trifunoviću.\nLider PSG je u nedelju u Kragujevcu, prilikom posete lokalnom ogranku svoje stranke, izjavio da, iako je „prilično levičarski nastrojen“, njegov pokret treba da uključi i levičare i desničare, dodavši da je „potpuno nebitna stvar“ da li neko „u kući drži sliku Draže Mihajlovića, Dimitrija Ljotića ili Broza ili, ne znam, Koče Popovića“.\nJOB je, tim povodom, poručila Trifunoviću da je opasan presedan „normalizacija“ nacista i njihovih saradnika, a još opasnija uravnilovka koju pokušava, to gnusno stavljanje u isti koš onih koji su se borili protiv fašizma i onih koji su pomagali okupatoru u pravljenju Srbije „Judenfraj“ državom.


Srpska odlučna da izgradi krak gasovoda “Južni tok“ | ENERGETIKArs.com\nNalazite se na Home » Gas » Srpska odlučna da izgradi krak gasovoda “Južni tok“\nObjavljeno: 19:05, 25. Decembra 2013.\nBROD, Ministar industrije, energetike i rudarstva Republike Srpske Željko Kovačević izjavio je danas da je Srpska odlučna da naredne godine počne izgradnju kraka gasovoda “Južni tok” kroz Srpsku i izrazio uvjerenje da će biti ispoštovane sve obaveze iz članstva u Energetskoj zajednici.\n“Republika Srpska je odlučna da pravi gasovod, odnosno krak gasovoda `Južni tok` kroz Srpsku. Smatramo da je to interes i Federacije BiH /FBiH/ i da ćemo sa partnerima iz Rusije uspjeti da realizujemo ovaj projekat”, rekao je Kovačević.\nKovačević je u Brodu, nakon današnjeg sastanka Radne grupe za praćenje ispunjenja obaveza iz Ugovora o kupoprodaji akcija preduzeća naftne industrije Republike Srpske, istakao da je ovaj projekat gasifikacije od interesa i za EU.\n“Ne vidim šta nije interes EU u realizaciji ovog projekta. Mislim da je riječ o određenim nesporazumnima koji će u narednom periodu biti riješeni, a Republika Srpska ispunjava sve svoje obaveze iz mape puta za izgradnju kraka `Južnog toka”, rekao je Kovačević novinarima. Srna\nTags: evropska unija,gas,gasovod,projekat,republika srpska


Bosch univerzalna testera PSA 900 E, 900W/2700 obrt./200/20 mm testera cena, cene Srbija, prodaja Beograd Novi Sad Niš\nBosch univerzalna testera PSA 900 E, 900W/2700 obrt./200/20 mm testera cene\nBOSCH univerzalna testera PSA 900 E, 900W/2700 obrt,/200/20 mm, - BOSCH univerzalna testera PSA 900 E, 900W/2700 obrt./200/20 mm... specifikacija\ncena od 15.097,00 do 17.821,00 din | prodavnica (6)\nBOSCH univerzalna testera PSA 900 E, 900W/2700 obrt,/200/20 mm\nVillager motorna testera VGS 260 E / 0,9kW\nBosch UniversalChain 18 solo, akumulatorska lančana testera\ncena od 17.367,00 din\nEPonuda nije internet prodavnica već Vam omogućava da brzo i lako nađete Bosch univerzalna testera PSA 900 E, 900W/2700 obrt./200/20 mm testera po najjeftinijoj ceni. Naš cilj je da kupci budu što bolje informisani o ponudi Bosch univerzalna testera PSA 900 E, 900W/2700 obrt./200/20 mm testera na tržištu Srbije. Vrlo lako nalazite željeni proizvod za kategoriju Testere cene, ne morate da lutate od sajta do sajta za Bosch Testere, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bosch univerzalna testera PSA 900 E, 900W/2700 obrt./200/20 mm testera sa PRODAVCEM. EPonuda ne može da garantuje potpunu tačnost specifikacije i slika za Bosch univerzalna testera PSA 900 E, 900W/2700 obrt./200/20 mm testera. Pre kupovine, podatke za Bosch univerzalna testera PSA 900 E, 900W/2700 obrt./200/20 mm testera proverite na sajtu PROIZVOĐAČA.


Podrška sportistima, naučnicima i muzičarima kroz kampanju “Opel za medalju” - GARAŽA\nZa novu sezonu i odbarnu titule klupskog svetskog prvaka u basketu pripremaju se Bogdan Dragović, Nikola Vuković, Marko Dugošija i Lazar Rašić iz tima Zemun 3×3. “Pripreme smo započeli pre mesec dana, a početak nove sezone koje će ove godine trajati do oktobra, očekuje nas već početkom aprila. Izuzetno smo zahvalni Opelu što nam je omogućio da ove godine bezbedno stignemo na turnire širom Evrope i fokusiramo se samo na igru”, rekao je Bogdan Dragović.\nDirektor Dragan Nenadović istakao je da je ovo tek početak kampanje i da će se tokom godine akciji pridružiti još talentovanih učenika i sportista. “Preći ćemo zajedno ove godine mnogo kilometara na putu do ostvarenja njihovog cilja i snova, a to je ono što za Opel predstavlja najveću vrednost”, rekao je Nenadović.\n2018 medalja naučnici opel podrška sportisti učenici\nPrevious post:Tri iF design nagrade za Kiju\nNext post:Ekskluzivna prezentacija BMW X2 i konferencija za medije


27. jun, Dan ponosa LGBT osoba - BaLConn\nBeograd -- Danas je 40 godina od Stounvolske pobune, događaja u Njujorku koji se smatra začetkom borbe za prava lezbijki, homoseksualaca, biseksualnih i transrodnih osoba\nPovodom 27. juna, Svetskog dana ponosa LGBT osoba, Organizacioni odbor Belgrejd Prajd - Povorke ponosa, čestitao je ovaj dan svim pripadnicima LGBT populacije i saopštio da će se ove godine i Beogradom, kao i desetinama gradova širom sveta, prošetati Povorka ponosa, koja predstavlja svojevrsno sećanje na početak savremenog homoseksualnog-lezbijskog pokreta.\nŠirom sveta se, tokom cele kalendarske godine, održavaju razne manifestacije u znak sećanja na ovaj dan. Prvi put je u Srbiji to pokušano 2001. godine, kada je u centru Beograda od pripadnika navijačkih grupa, desničarskih organizacija, predstavnika crkve i političkih partija a na očigled policije koja je sve to posmatrala – pretučeno više desetina homoseksualaca i lezbijki.\n"Predstojeći Belgrade Pride - Povorka ponosa, koja će se desiti 2009. godine, neće biti paradiranje niti provokacija, već politički protest kojim će LGBT populacija postati vidljivija, kojim će se ukazati na svakodnevnu diskriminaciju i nasilje koje osobe drugačijeg seksualnog opredeljenja od heteroseksualnog doživljavaju, ali i iskoristiti osnovno pravo na mirno okupljanje, zagarantovano svima Ustavom Republike Srbije", navodi se u saopštenju Organizacionog odbora.\nPodsetimo, juče je zaštitnik građana Saša Janković upozorio da su građani sa manjinskim seksualnim opredeljenjem i rodnim identitetom u Srbiji često stigmatizovani.\nOrganizacioni odbor je ranije saopštio da će tačan datum Povorke ponosa objaviti nakon završetka Studije bezbednosti koju izrađuju stručnjaci iz te oblasti i nakon dogovora sa vrhom MUP-a.\nStounvolska pobuna bila je serija spontanih nasilnih demonstracija LGBT osoba protiv policijske racije, koja se u noći između 27. i 28. juna 1969. godine u klubu "Stonvol In" u Grinvč vilidžu u Njujorku.\nTaj događaj se često navodi kao prvi slučaj u američkoj istoriji kada su se homoseksualci, lezbijke, biseksualne i transrodne osobe suprotstavile progonu LGBT osoba od vlade. Ona se, takođe, često uzima i kao početak savremenog LGBT pokreta u celom svetu.\nTokom narednih šest meseci osnovane su dve LGBT organizacije, koje su svoje delovanje ostvarivale kroz direktnu akciju i pokrenuta su tri lista koji su promovisali prava LGBT osoba.\nU narednih par godina osnovano je mnogo novih organizacija u SAD i u svetu. Na godišnjicu ovog događaja, 28. juna, 1970. godine održane su prve parade ponosa u Njujorku i Los Anđelesu.


FK Dinamo odneo bodove iz Lazarevca | GEM info\nFK Dinamo odneo bodove iz Lazarevca\n15. septembra 2019. 16. septembra 2019. Redakcija 0 Comments\nU okviru 9. kola Prve lige Srbije, fudbaleri Kolubare poraženi su na domaćem terenu od Dinama iz Vranja. Gosti su, uprkos brojnim žutim i jednim crvenim kartonom, uspeli da u 39. minutu zatresu mrežu Kolubare. Jedini gol postigao je Nikola Popović pa su Vranjanci iz Lazarevca otišli sa tri boda. Poraženi zeleno crni okreću se nastavku takmičenja, gde će slabu igru sa ove utakmice pokušati da pobošljaju i osvoje bodove iz meča sa Bačkom, koji se igra u subotu 21. septembra.\nU 39. minutu igre, posle greške odbrane i golmana Kolubare, jedini gol na utakmici postigao je igrač Dinama Nikola Popović, koji je svom timu obezbedio tri sigurna boda. Dinamo je sada treći na tabeli posle Grafičara i Kabela sa 15 bodova i još motivisaniji za mečeve koji dolaze, kako bi se vratio u Super ligu, kaže Radmilo Jovanović, trener Vranjanaca.\nKolubara je u drugom poluvremenu imala veći posed lopte i pritisla Vranjance, ali su napadi domaćih bili bez ozbiljnijih prilika za gol. Slaba igra, bez povezanih dodavanja, loša koncentracija igrača, prekidi doveli su do toga da Kolubara izgubi na domaćem terenu. Šef zeleno crnih kaže da je teško posle poraza na domaćem terenu pričati o onome što smo mogli a nismo postigli. Okrećemo se narednoj utakmici i daćemo sve od sebe da osvojimo bodove, kaže Nikolić.\nKolubara je trenutno 13. na tabeli sa 11 bodova. U subotu 21. septembra u okviru 10. kola Prve lige Srbije Kolubara gostuje ekipi Bačke iz Bačke Palanke, koja je trenutno sedma na tebali sa 13 bodova.\nŠeruj post "FK Dinamo odneo bodove iz Lazarevca"\n← U Mirosaljcima održan drugi Međunarodni festival “Kolubarsko srce”\nPočeo transport bagera “Glodar 10” na PK Radljevo →\nNakon pauze od dva i po meseca, nastavljeno je takmičenje u Prvoj ligi Srbije. Kolubara je na domaćem terenu odnela


M. K. 17. marta 2018. 19:49\nDruštvena mreža Snapchat ovih dana je na velikim mukama. Svetski mediji bruje o tome da su akcije ove mreže pale za milijardu dolara zbog, verovali ili ne, Instagram priče popularne pevačice Rijane (Rihanna).\nKako prenose mediji u regionu, sve je počelo kada se na Snapchatu pojavila reklama za igru “Would You Rather” koja nedvosmisleno pita korisnike da li bi radije “pljesnuli” pevačicu ili udarili njenog bivšeg dečka i osuđenog za nasilje u porodici Krisa Brauna (Chris Brown).\nRijana se nakon ove reklame oglasila, optužujući Snapchat da podržava nasilje u porodici i pozvala sve njene fanove da bojkotu ovu društvenu mrežu. Kao posledica toga, akcije Snapcahata pale su za pet odsto, a milijarda dolara pošla je u nepovrat.\nMada su čelnici kompanije uklonili sporni oglas kao i celu igru uz izvinjenje da je u pitanju greška, to naravno nije zadovoljilo pevačicu, ali ni njene mnogobrojne fanove.\nRijana je s pravom reagovala budući da ju je bivši momak, pomenuti Kris Braun, maltretirao i fizički zlostavljao.


Milito ima 31 godinu i prethodnih nedelja je pokušavao da se oporavi od povede prepona, a to je bila samo jedna u nizu koje su obeležile njegovu karijeru.\nIndependijente u prvenstvu Argentine ima da odigra još dva meča, protiv San Lorenca i Tigrea, a nakon toga mlađi brat Dijega Milita, definitivno će "okačiti kopačke o klin".\n"Nisam zadovoljan svojim fizičkim i psihičkim stanjem. Za mene je najbolje da se povučem na kraju sezone", rekao je Milito argentinskim medijima.\nIako je tokom karijere često imao problema sa povredama, Milito je u dresu Barselone uspeo da osvoji dve titule u Ligi šampiona i tri trofeja u španskoj Primeri.\nGabrijel Milito je za selekciju Argentine odigrao 42 utakmice i postigao jedan gol.


Moja Tapeta - Pravila i uslovi korišćenja\nSvim našim kupcima nudimo besplatnu isporuku širom Srbije kurirskom službom Royal Express. Nakon prijema Vaše porudžbine potrebno nam je 3-7 dana za obradu i štampanje iste. Kada Vaša porudžbina bude poslata primićete email sa kodom za praćenje porudžbine. Vaš paket će stići na Vašu adresu u roku od 3-5 dana od dana slanja.\nVaša tapeta će biti upakovana u dugačke kartonske kutije pri čemu posebnu pažnju poklanjamo tome da svaka tapeta bude upakovana savršeno i bezbedno. Uz svaku tapetu uključeno je i Uputstvo za lepljenje tapete a u slučaju da niste sigurni kako se postavlja tapeta moćžete pogledati video instrukcije ili pročitati Uputstvo ovde\nKorišćenje sopstvenih fotografija\nSamim postupkom upload-a fotografije koristeći opciju ‘’Koristite svoju sliku’’ korisnik preuzima punu odgovornost da ima prava na korišćenje pomenute fotografije.


NSinfo: Danas odluka da li je Novi Sad evropska prestonica kulture\nDanas odluka da li je Novi Sad evropska prestonica kulture\n38 umetnika i istaknutih ličnosti iz evropskog i svetskog kulturnog života stalo uz nas u samom finišu kandidature\nDelegacija projekta "Novi Sad 2021" otputovala je u Brisel da predstavi finalnu aplikaciju Novog Sada za evropsku prestonicu kulture 2021. godine.\nOdluka o tituli biće doneta danas, a u samom finalu izbora podršku kandidaturi Novog Sada pružili su i eminentni umetnici evropskog i svetskog kalibra, među kojima su glumica Anica Dobra, violinista Stefan Milenković, glumac Tomas Vlašiha.\nU "navijačkom timu" projekta "Novi Sad 2021" nalaze se i kompozitorka iz Njujorka Aleksandra Vrebalov, ukrajinski novinar i pisac Oleksander Vešelenji, glumac i pisac iz Luksemburga Raul Biltgen, stručnjak za teatar, ples i film iz Češke Jana Navratova, zatim Valter Pučogl, direktor projekta "Linc 2009 Evropska prestonica kulture" iz Austrije i prof. Dr Penka Angelova, menadžerka u kulturi i direktorka udruženja "Elias Canetti Ruseu" iz Bugarske.\nNa impozantnom spisku nalaze se još i književnici Florina Iris (Rumunija), Čobanka Žuža Emeše (Mađarska), Mihail Hvorecki (Slovačka), Dragana Kršenković Brković (Crna Gora), slovenački koreograf Lea Jurišić, direktor Centralnog muzeja podunavskih Švaba iz Ulma Konrad Glas, potom i Krištof Husman, pozorišni stručnjak, menadžer Evropske dunavske akademije u Ulmu, Kornelijus Hel, novinar i književnik iz Austrije, i mnogi drugi.\nNemanja Milenković, predsednik Organizacionog odbora za kandidaturu Novog Sada, izjavio je da je Novi Sad, zbog podrške koju je tokom kandidature stekao, već pobednik.\n"Srce nam je puno što je čak 38 umetnika i istaknutih ličnosti iz evropskog i svetskog kulturnog života stalo uz nas u samom finišu kandidature. Hvala njima, ali i svima ostalima, a pre svega našim Novosađanima, koji su nas u toku ovog procesa savetovali, kritikovali i navijali", rekao je Milenković.\nOn je istakao da je Novi Sad oduvek bio i biće evropska prestonica kulture.


Espresso: Saša Ilić pred prvim trenerskim angažmanom – ABC Pancevo\nSaša Ilić se nalazi pred prvim trenerskim angažmanom u seniorskom fudbalu. Kako Espreso saznaje, legenda Partizana će preuzei novog člana Prve lige Srbije, ekipu Železničara iz Pančeva.\nŽelezničar je danas ozvaničio raskid veoma uspešne saradnje sa Dušanom Jevrićem, koji odlazi iz kluba uz stisak ruke i veliku zahvalnost čelnika kluba, a na njegovo mesto dolazi čovek koji je sinonim za Partizan.\nPosle sjajne sezone u Srpskoj ligi grupa „Vojvodina” koja je, nažalost, prekinuta pre kraja zbog pandemije koronavirusa. Klub iz Pančeva je u Srpskoj ligi „Vojvodina” ostvarila sjajan skor od 15 pobeda i samo dva nerešena rezultata, više nego zasluženo plasirala se u Prvu ligu Srbije.\nKako saznajemo iz izvora bliskim klubu, Pančevo je u pregovorima sa Ilićem i postoji realna mogućnost da će predvoti Železničar sledeće sezone u Prvoj ligi Srbije. Ilić je prošle godine okačio kopačke o klin, a već dok je bio igrač pokazivao je talenat za trenerski posao.\nJKP “Mladost” brine o sportskim objektima u Pančevu [VIDEO]\nNemanja Zlatković prešao iz Dinama 1945 u Budućnost\nTitula državne prvakinje kruna uspeha za Ivu Mioč [VIDEO]


„Budžet po meri građana - I ti se pitaš“: Pogledajte šta su građanski prioriteti\nU realizaciji BUM-a, a u saradnji sa opštinom Bečej i Kancelarijom za mlade opštine Bečej, ove godine je sprovedena peta po redu akcija „Budžet po meri građana - I ti se pitaš“.\nGordana Adamov, izvršna direktorka Bečejskog udruženja mladih predstavila je rezultate ovogodišnje akcije, čiji je cilj povećanje transparentnosti rada lokalne samouprave i budžetskog procesa.\n"Ove godine imamo ukupno 3.155 važećih listića odnosno glasova i 107 nevažećih. Glasanje se sprovodilo onlajn i po Mesnim zajednicama. Vidimo da imamo veći broj glasača u odnosu na prethodnu godinu, kada ih je bilo ukupno 2.558 glasova", istakla je Adamova i otkrila koji su se prioriteti izdvojili ove godine:\n"Uglavnom su ljudi glasali za rešavanja pitanja pasa lutalica uvođenjem besplatne sterilizacije/kastracije ili čipovanjem pasa, zatim za postavljanje dečjih igrališta, sanaciju trotoara i izgradnju biciklističkih staza".\nPredsednik opštine Bečej, Dragan Tošić ukazao je na veliki značaj direktnog kontakta sa građanima Bečeja.\n"Značajno je što smo obišli sve Mesne zajednice, razgovarali sa građanima, čuli njihove probleme i tako kreirali predloge za koje se moglo glasati. Važno je napomenuti da su u obzir ušli samo predlozi koji su u nadležnosti lokalne samouprave."\nZa realizaciju projekata koji budu imali najviše glasova, ukupno je namenjeno 50 miliona dinara iz budžeta opštine Bečej.\nInače javna rasprava o budžetu biće održana u četvrtak 25. novembra sa početkom u 17 časova, a prema rečima predsednika Tošića, predlog budžeta će biti postavljen na sajtu u ponedeljak 22. novembra.\nViše o akciji „Budžet po meri građana - I ti se pitaš“, kao i prethodne rezultate, pogledajte nha sajtu: participativni-budzet.rs


toše proeski Archives – Tračara\nPiše Aleksovski16. 10. 2017.\nKada vidite ovog muzičara iz Novog Sada, prvo što će vam pasti na pamet jeste da...\nPiše Ana Živković07. 07. 2016.\nOd kako smo ga upoznali pre nekoliko godina, Bojan Jovanovki, poznatiji kao Boki 13, oblačio se...\nPiše N.M./Tračara30. 11. 2015.\nIako je prošlo 8 godina od pogibije jednog od najvoljenijih pevača sa naših prostora Tošeta Proeskog njegova muzika...\nPiše J.P./Tračara25. 10. 2015.\nTakmičari emisije Pinkove Zvezdice već nas nedeljama unazad oduševljavaju svojim talentom, ali ovaj dečak svojom emotivnom...\nObjavljena pesma Tošeta Proeskog na romskom jeziku!\nPiše S.Đ./Tračara09. 10. 2015.\nMakedonski pevač Toše Proeski tragično je nastradao pre osam godina, a iza sebe ostavio veliki broj hitova...\nRegionalni kanal Al Jazeera Balkans realizovao je dokumentarni film o životu, uspehu i tragediji jedne od najvećih pop-zvezda...\nPiše Tracara.com22. 01. 2015.\nPevač Toše Proeski je nesrećno poginuo 16. oktobra 2007. godine u saobraćajnom udesu, a osam godina...\nPiše Petar Živković04. 10. 2014.\nNakon prvog dela specijala o domaćim zvezdama koje su odbile velike hitove, saznajte ko je trebalo da peva...\nPiše Faris Yuma20. 01. 2014.\nPre 6 godina, 16.oktobra 2007. godine, jedan od najtalentovanijih umetnika na Balkanu,Toše Proeski, izgubio je...\nNovi spot za novu pesmu na Tošetov rođendan\n16.oktobra 2007. godine stradao je momak anđeoskog glasa koga je voleo ceo Balkan. Jedan od...\nProšle godine najavljeno je da će u januaru izaći nova pesma Tošeta Proeskog Sve je...


Ovo su emocije koje ugrožavaju zdravlje jetre: Bolest kao posledica toksičnih osećanja! - PRess Serbia\nHome » Health and beauty » Ovo su emocije koje ugrožavaju zdravlje jetre: Bolest kao posledica toksičnih osećanja!\nKako razviti unutrašnji imunitet? Emocije su snažne ekspresije koje utiču i na fizičko i mentalno zdravlje. Potisnute negativne emocije mogu biti uzrok različitih oboljenja, a bolest se javlja kao znak da je potrebno nešto u svom životu da promenimo. Ovo su emocije koje ugrožavaju zdravlje jetre.\nAko nakon oporavka izvučemo pouku i iscelimo svoje emocionalne obrasce, moguće je da stvorimo unutrašnji imunitet.\nKoje emocije dovode do oboljenja jetre?\nJetra je izuzetno složen organ i ima važne funkcije u organizmu, a najbitnija je filtriranje krvi. Jetra utiče na sastav krvi i njen kvalitet, kako na nutritivnom, tako i na imunološkom nivou (zaštita, zarastanje, skladištenje hranljivih materija…).\nOboljenja i tegobe povezane sa jetrom mogu biti znak da nam je u životu nešto teško da prevaziđemo, a glavna negativna emocija koja je povezana sa ovim organom jeste bes. Napetost i tegobe u jetri mogu nam skrenuti pažnju da su naše rekcije često povezane sa besom.\nSvaki put kada se suočimo sa problemima, ako reagujemo kroz bes, postajemo napeti i iritantni, mobilišemo svu negativnu energiju u jetru i tako ometamo njeno normalno funkcionisanje. Takođe, kada potiskujemo bes, to može još negativnije da se odrazi na stanje jetre, povećavajući rizik od pojave ciroze ili cisti.\nTegobe u jetri mogu nam poručiti koliko nam je zapravo teško da prihvatimo vlastita osećanja ili osećanja drugih ljudi iz našeg okruženja. Bolesti jetre često su uzrokovani unutrašnjom gorčinom prema spoljnom svetu i osećajem krivice.\nZato je stalno osluškivanje svoje duše i osećanja važno kako bismo sačuvali zdravlje. Prvi korak jeste prihvatanje emocija, suočavanje sa njima, a zatim pokušaj da kroz razne tehnike i vežbe (meditacija, joga, psihoterapija…) otpustimo toksične emocije i naučimo kako da ih kanališemo na dobar način.\nPRess Serbia > Health and beauty > Saveti > Ovo su emocije koje ugrožavaju zdravlje jetre: Bolest kao posledica toksičnih osećanja!\nTagoviemocije jetra zdravlje jetre


Naučnici iz Kine proizveli papir otporan na vatru i tečnost | Gde Investirati\nNaučnici iz Kine proizveli papir otporan na vatru i tečnost\nKineski naučnici otkrili su novu formulu za proizvodnju papira koji je otporan na vatru i tečnost.\nList “South China Morning Post” javlja kako su naučnici sa Instituta keramike u Šangaju proizveli papir otporan na uticaj tečnosti i plamena.\nNaučnici su strukturi papira dodali posebnu vrstu kalcijuma koji su izolovali iz životinjske kosti i zubne gleđi, a taj element su nazvali “hidroksiapatit”. Nova vrsta papira je otporna na vatru i do 200 stepeni Celzijusa, kao i na kontakt sa različitim vrstama tečnosti, poput vode, kafe, soka i slično.\nVođa istraživačkog tima Zhu Yingjie je kazao da je i ranije postojao papir koji je otporan ili na tečnost ili na vatru, ali da je novi kineski papir prvi koji je otporan na sve te faktore.\nNaučnik je kazao da će novi papir biti pogodan za široku upotrebu jer će tekst biti dugotrajno zaštićen na podlozi koja se može jednostavno čistiti vodom.\n“Ova vrsta papira će biti pogodna i za važne dokumente koji će vekovima moći lako da se čuvaju i bez specijalno opremljenih arhivskih prostorija. Ovaj izum će okončati eru kada su poplave i požari uništavali važnu istorijsku građu”, kazao je on.\nNaučnici su na projektu radili od 2008. godine, a na tržištu će se naći u naredna tri meseca. Početna cena će biti nešto viša od cene običnog papira u formatu A4, ali masovna proizvodnja će vremenom sigurno uticati i na smanjenje cene.\nPrevious Red Bull prethodne godine prodao više od 6 milijardi limenki\nNext Na mestu nekadašnjeg saveznog MUP-a kreće gradnja tri kule "Skyline Belgrade"\nNauka\t0 Comments\nInformatičari iz Srbije doneli tri medalje sa Balkanske olimpijade\nInformatičari iz Srbije osvojili su dve srebrne i jednu bronzanu medalju na 24. Balkanskoj informatičkoj olimpijadi za učenike srednjih škola na Kipru, navodi se u saopštenju Društva informatičara Srbije.\nSrbija: Prosečna neto junska plata veća za 5,6 odsto\nU junu ove godine je u Srbiji prosečna isplaćena neto plata iznosila 46.450 dinara, što je nominalno za 5,7 odsto, a realno za 5,6 procenata više nego prethodnog meseca, objavio je danas\nVučić: Povećanje penzija za najmanje 9 odsto od novembra\nOd novembra stižu penzije, svi će imati uvećane za najmanje 9 odsto, više nego ikada ranije, izjavio je predsednik Aleksandar Vučić.


Perspektiva za održivost - Program namenjen inovativnim fandrejzing i filantropskim praksama - Konkursi regiona\nby KR 01/10/2013 032\nNakon skoro 10 godina rada sa organizacijama civilnog društva da se orijentišu na prikupljanje sredstava od kompanija i pojedinaca, Trag fondacija je rešila da pokrene još jedan program koji će pomoći dugoročnoj održivosti OCD i služiti za model dobre prakse za civilno društvo u Srbiji.\nProgram Perspektiva za održivost je ima za cilj da podstakne organizacije civilnog društva, kao i mreže organizacija da strateški promišljaju i koriste inovativne filantropske i fandrejzing prakse kako bi postale dugoročno održive i poslužile kao model ostalim organizacijama civilnog društva u postizanju održivosti.\nProgram Perspektiva za održivost sprovodi Trag fondacija (bivši BCIF) u okviru programaGrađansko društvo za budućnost, u partnerstvu sa Institutom za održive zajednice (ISC), a uz finansijsku podršku Američke agencije za međunarodni razvoj (USAID).\nProgram će se sprovoditi u dve faze – proces prikupljanja sredstava i mečing donacija za realizaciju projektnih aktivnosti. Projekti sa kojima se prijavljuju organizacije civilnog društva/mreže treba primarno da budu u skladu sa misijom organizacije/mreže i da budu od šireg značaja za civilno i društvo uopšte. U tom smislu projekti su tematski neograničeni i treba da budu usmereni na rešavanje konkretnih problema koji su relevantni za širu zajednicu i veći broj ljudi.\nMaksimalan iznos donacije je 30.000 USD po organizaciji/mreži i biće dodeljen odabranim organizacijama/mrežama kao mečing donacija. Mečing donacija je donacija čiji iznos zavisi od iznosa prikupljenih sredstava i dodeljuje se u odnosu 1:2, a do maksimalnog iznosa od 15.000 dolara po organizaciji /mreži (npr. ukoliko udruženje prikupi 10.000 dolara Trag fondacija donira 20.000 dolara).\nOrganizacije/mreže koje budu uključene u program, uz finansijsku podršku od 10.000 USD i konsultativnu pomoć Trag fondacije, prikupljaće sredstva za svoje projekte u zajednicama u kojima deluju i šire, a Trag će udvostručiti prikupljeni iznos do maksimalne sume predviđene programom.\nZa učešće su pozvana da se prijave registrovana udruženja, fondacije/zadužbine i registrovane ili neformalne mreže sa područja Srbije, koja postoje duže od 3 godine.\nKako konkurisati za program Perspektiva za održivost:\n> Uputstvo za prijavljivanje.doc\nPrijave se mogu slati do 23. oktobra. 2013 do 17 h.


Počinje ispitivanje prisustva piralena u Poslovnoj zoni Incel – ASinfo Portal\n21.07.2020. / 11:07\nBANJALUKA – Stručnjaci koje je anagažovao UNDP dolaze za sedam dana u Banjaluku kako bi uzeli uzorke zemljišta iz Poslovne zone Incel u Banjaluci i utvrdili prisustvo piralena, rekla je ministar za prostorno uređenje, građevinarstvo i ekologiju Srebrenka Golić.\nGolićeva je danas, odgovarajući na poslaničko pitanje, istakla da je UNDP odabrao stručnjake i eksperte iz Češke koji treba da uzmu uzorke u Poslovnoj zoni Incel.\n“Nestrpljivo očekujemo dolazak specijalizovane kuće, odabrane od strane UNDP-a, da izvrši uzorkovanje tla. Pošto je nedavno odobren ulazak građanima EU u BiH, stekli su se uslovi da stručnjaci dođu. Obavješteni smo prije dva, tri dana da oni 28. jula stižu u Banjaluku i da će početi uzorkovanje u Poslovnoj zoni Incel. Oprema je već na putu. Ponovo ću naglasiti da svi privatni vlasnici parcela, na kojima se utvrdi prisustvo piralena, a koji su izazvali prisustvo piralena, oni će morati taj problem riješiti i sanirati iz svojih sredstva u obimu koji se potvrdi u evropskim laboratorijama. Uzorkovanju tla biće prisutni i inspektori i predstavnici grada i smatramo da će to biti urađeno kako treba”, istakla je Golićeva.\nDodala je da će se iz sredstava od 250.000 dolara sanirati zemljište u vlasništvu Republike Srpske i Grada Banjaluka u Poslovnoj zoni Incel.\nAnalize će biti obavljene na oko 15-ak lokacija, a na kojima je ranije utvrđeno prisustvo piralena više nego što je dozvoljeno.\nPrethodno je poslanik SNSD-a Momčilo Antonić pitao kakva je dalja procedura u vezi sa postupkom UNDP-a koji je angažovao češku firmu za uzimanje uzoraka u Poslovnoj zoni Incel u Banjaluci.\nPodsjećamo, Srpskainfo objavila je prije više od godinu dana detalje o aferi „Piralen“ odnosno o tome da se u krugu Poslovne zone Incel nalaze velike količine veoma opasnog i kancerogenog ulja piralen.\nVještačenja su potvrdila da se u krugu ovog nekadašnjeg giganta nalazi kontaminirno zemljište i da piralena na pojednim mestima ima do 9.000 puta više nego što je dozvoljeno.


Održan sajam udruženja koja se bave mladima – ERVROPSKE ROMSKE NOVINE – ERVROPAKO ROMANO LIL – EUROPEAN ROMA NEWSPAPERS\nPOSTAVIO: JUGPRESS OKTOBAR 21, 2019\nU dvorištu Oficirskog doma održan je Sajam udruženja koja se bave omladinskom politikom i prezentacija omladinskih projekata. Ovaj događaj bio je dobra prilika da omladinske organizacije predstave svoje aktivnosti mladima i da ih privuku da učestvuju u aktuelnim projektima. Lokalna samouprava podržava mlade podržavajući rad omladinskih udruženja, zbog čega se ovakvi sajmovi i organizuju, kako bi se postigao što veći stepen povezanosti između mladih i udruženja a time i mladih sa lokalnom samoupravom.\nSva omladinska udruženja, koja su po Javnom konkursu za finansiranje i sufinansiranje projekata za mlade u 2019. godini dobila sredstva za realizaciju projekata od Grada Niša, najavila su svoje projektne aktivnosti i sa njihovom sadržinom upoznala sve posetioce.\nSajam su otvorili gradski većnik resorno zadužen za oblast omladine i sporta, Branislav Kačar, i pomoćnica gradonačelnika Grada Niša, Marina Kostić.\nPosetioci sajma, kao i predstavnici petnaest udruženja imali su prilike da sa većnikom porazgovaraju o svim problemima iz prakse i da svojim predlozima ponude neka nova rešenja i pravce u kojima bi u budućnosti trebalo da se razvija omladinski sektor u Gradu.\nSajam omladinskih udruženja završna je manifestacija u okviru obeležavanja Evropske nedelje lokalne demokratije koju je organizovala Služba za poslove Gradonačelnika i Kancelarija za mlade Sekretarijata za omladinu i sport.\nSlobodna zona: Borba za istinu i kulturu sećanja


“Ako ovi sporazumi budu sklopljeni, kako Kosovu, tako i Srbiji, od strane EU će biti ponuđena mogućnost ubrzanog procesa integracija koji će se smatrati poklonom i razmenom za Kosovo i Srbiju. U slučaju Kosova, to bi bila vizna liberalizacija, koju ja, kao direktor Kosovskog pravnog instituta, često gledam kao na ucenu koju EU koristi u slučaju Kosova, bilo to u pregovorima sa Srbijom ili u svrhu osnivanja Specijalnog suda”, izjavio je Miftaraj gostujući u emisiji "Sporazum".\nDirektor Instituta za teritorijalni ekonomski razvoj Dragiša Mijačić smatra da su prava koja su postojećim kosovskim ustavom data srpskoj zajednici nisu u potpunosti iskorišćena, te da je zbog toga neophodno da dogovorena Asocijacija/Zajednica opština sa srpskim većinskim stanovništvom ima izvršna ovlašćenja.\n“Jeste da je srpska zajednica pravila problem oko integracija u kosovsko društvo, ali i samo kosovsko albansko društvo i kosovske institucije, pre svega, nisu implementirali propise koje su sami usvojili. Zato, nema garancije da će sutra u bilo kom rešenju koje se bude postiglo u Briselu Srbi zadovoljiti svoja kolektivna prava, ukoliko Zajednica srpskih opština ne bude imala izvršne nadležnosti”, smatra Mijačić.\nNa komentar da ni Ustav Srbije ne poznaje ZSO, čije je osnivanje na Kosovu suspendovano nakon odluke Ustavnog suda u Prištini da bi se time, u nekoliko segmenata, prekršio najviši pravni akt, izvršni direktor Fondacije za otvoreno društvo u Srbiji Milan Antonijević kaže da će sve ono što bude proisteklo iz dijaloga morati da prođe kroz ozbiljnu skupštinsku raspravu.\n“Srbiju čekaju ustavne reforme koje su ranije najavljivane i oko drugih pregovaračkih poglavlja. U postojećem sastavu skupštine koji je oročen na period od 18 meseci, postoji dvotrećinska većina koja može izglasati promenu ustava i stavi ustav na referendum. Još uvek se otvoreno ne govori o tome da li će se menjati neka ustavna odredba koja se tiče Kosova. Sama preambula ima više deklarativnu funkciju, a ne suštinsku i treba sačekati političke odgovore od strane onih koji će unutar parlamenta raditi na izradi predlog izmena ustava”, ocenio je Antonijević.\nU emisiji “Sporazum” objavljeni su i rezultati istraživanje preko Fejsbuka. Na pitanje: “Da li bi podržali ustavne promene Srbije i Kosova ako bi se time formirala Asocijacija/Zajednica srpskih opština”, 78,4 odsto ispitanika je reklo da bi, dok se s tim ne bi složilo 21,6 odsto građana.


Kancelarija bez papira - Veselin Jevrosimović\nJoš od pojave prvih personalnih računara razvija se koncept „kancelarije bez papira“ kao načina da se postignu značajne uštede u prostoru i materijalnim sredstvima, poveća produktivnost, ubrza razmena informacija i sačuva čovekova okolina. Ideja za osnovu ima čuvanje dokumenata u digitalnoj formi, što je sve manji problem jer ionako većina zapisa, u različitim oblicima, nastaje na računaru. Drugi deo problema vezan je za digitalizaciju papirne arhive i onih dokumenata koje nije moguće proizvesti na računaru. Ubrzani razvoj hardvera i softvera u poslednjoj deceniji omogućio je skoro potpuno ostvarenje ovde ideje, a softverski sistemi za upravljanje dokumentima (DMS – Document Management System) predstavljaju jedan od nosećih stubova u elektronskom poslovanju.\nNe bih se duže zadržavao na hardverskim uređajima koji pomažu u digitalizaciji papirnih kopija budući da njihov detaljniji opis zahteva nepotrebno zalaženje u tehničke detalje, a svakako verujem da u toj oblasti ima mnogo stručnijih od mene. Uglavnom, radi se o raznim vrstama brzih skenera, skenera za velike formate papira, uređaja za digitalizaciju ukoričenih knjiga itd. Softver je, sa druge strane, mnogo zanimljivija komponenta.\nPomenuti DMS u principu predstavlja skup softverskih komponenti u jedinstvenom rešenju ili paketu tako da korisnici ne moraju da upotrebljavaju više različitih alata čije se funkcije delimično preklapaju. Istorijski, postojali su brojni programi za različite faze rada sa elektronskim dokumentima, od kojih su najvažnije kreiranje dokumenta (proizvodnja na računaru ili digitalizacija), pohranjivanje na određenu lokaciju, arhiviranje, pretraga i pronalaženje, sigurnost, distribucija, autentifikacija i praćenje rada korisnika. Savremeni DMS objedinjuje sve ove faze i dodaje još neke korisne funkcionalnosti. Jedna od važnijih je workflow, set pravila po kojima dokument prelazi iz jednog statusa u drugi i od jednog korisnika ka drugom. Ceo koncept je dodatno proširen, pa danas imamo sisteme za upravljanje sadržajem (ECM – Enterprise Content Management) čiji je DMS samo jedan deo, a koji dodatno sadrže i podsisteme za kolaboraciju između korisnika, formulare na Internetu, upravljanje sadržajima na webu itd.\nNaravno, nije realno očekivati da će potpuni prelazak na digitalnu dokumentaciju ikada biti moguć. Čak ni u najrazvijenijim zemljama nije jednostavno uvek obezbediti da oni koji treba da čitaju ili kreiraju dokumente to mogu da urade u elektronskoj formi, a često su prepreka i poslovne procedure i državna regulativa. Kod nas je ideja kancelarije bez papira još uvek u zametku, ali mi se čini da je trend pozitivan, da sve više kompanija razmišlja o uvođenju ECM i DMS aplikacija, kao i da projekti elektronske uprave značajno pomažu u prihvatanju koncepta. Ostaje, međutim, još mnogo toga da se uradi, uključujući i konačnu realizaciju projekta elektronskog potpisa i insistiranje javnih institucija na smanjenju potrošnje papira radi očuvanja šuma. U svakom slučaju, ono što su futuristi početkom prošlog veka zamislili kao kancelariju i način poslovanja budućnosti, danas je praktično i ostvareno.\nTagovi: DMS, Document Management System, ECM, Enterprise Content Management


Lutovac: Možemo da završimo kvalifikacije bez poraza - SPORTSKI ŽURNAL\nMlada selekcija Srbije pobedila je u Jerevanu domaću Jermeniju sa 1:0, golom Lutovca u 53. minutu i ostvarila petu pobedu u petoj utakmici u Grupi sedam kvalifikacija za Evropsko prvenstvo 2019. godine u Italiji i San Marinu.\n– Ovakve utakmice su najteže jer smo na papiru favoriti. Posle teškog meča u Austriji došli smo potrošeni i najbitnije je da smo osvojili bodove. Ova reprezentacija ima kvalitet da prođe grupu neporažena, nadam se da ce tako i biti – rekao je Lutovac, preneo je sajt Fudbalskog saveza Srbije.\n– Imali smo šanse koje nismo iskoristili, na kraju se sve dobro završilo. Ima još bodova u igri, ali smo napravili dobar posao. Mislim da će samopozdanje da raste i ne bih da zvučim euforično, ali igramo tri meča kući i dva na strani do kraja i zašto da ne ostvarimo maksimalan učinak – naveo je fudbaler Partizana.\n– Moramo što pre da se okrenemo narednim mečevima i u velikom stilu da odemo na prvenstvo u Italiju. Ova gostovanja su uvek nezgodna jer su tereni veoma teški. Moram da pohvalim saigrače jer su smogli snage da preskoče i ovu prepreku, a drago mi je što sam i ja dao doprinos – rekao je Radunović.\nOTVORENI TELEFON ŽURNALA: Vujadin Savić i Danilo Pantić odgovarali na pitanja čitalaca (VIDEO)


Mlada Natalija iz Bujanovca osvojila 3. mesto na Takmičenju za frankofonu pesmu | PČINJSKI 017 PORTAL\nMlada Natalija iz Bujanovca osvojila 3. mesto na Takmičenju za frankofonu pesmu\nBUJANOVAC DOGAĐAJI PČINJSKI OKRUG VESTI ZANIMLJIVOSTI\nUčenica Stručne Škole „Sveti Sava“ iz Bujanovca Natalija Nikolić, osvojila je treće mesto na Takmičenju za frankofonu pesmu, koje je održano u Nišu prethodnog vikenda u orgnizaciji Studentskog centra Niša i Francuskog instituta.\nOd stručnog žirija dobila najviše ocene kako za pevanje tako i za odličan izgovor francuskog. Zadovoljna je svojim nastupom, osvojenim trećim mestom i kako sama kaže, ovo je za nju jedno divno iskustvo.\n– Konkurencija jeste bila jaka, ali sam bila blizu prvog mesta. Trebalo je da poradim na scenskom nastupu, jer se i to ocenjivalo pored pevanja i izgovora. Volim muziku i jezike, posebno francuski i sanjam o Parizu od malena. Svakako ću nastaviti da radim na pevanju jer se ispostavilo da imam talenat, a naravno nastavljam i sa učenjem. Možda sledeće godine probam ponovo – dodala je ona.\nOve godine je konkurencija bila veoma ozbijna u kojoj se predstavilo ukupno 14 talentovanih mladih iz cele Srbije.\nNatalija je jedina učesnica sa juga Srbije koja je došla do polufinala. Kako kaže profesorka francuskog Olivera Filipović koja je Nataliju zajedno sa kolegom, profesorom muzike Nemanjom Brankovićem pripremala za takmičenje, Natalija je svoj Okrug, grad i školu predstavila u najboljem mogućem svetlu.\nProfesorka Olivera dodala je i da je ovo veliki uspeh i potvrda, ne samo za Nataliju već i za celu školu ali je takodje i podstrek njoj i njenim kolegama da nastave sa dobrim radom.\nViše od 1000 mladih učestvovalo je na ovom takmičenju od početka njegovog održavanja, učesnici se predstavljaju sa jednom pesmom koja je na francuskom jeziku, a ocenjuje ih žiri koji je sastavljen od profesionalaca iz sveta muzike i francuskog jezika. Učesnici pevaju bez matrice, uz pratnju simfonijskog orkestra.\nTakmičenje za frankofonu pesmu u Srbiji se organizuje još od 2004. godine.\nGodfri se zahvalio Vučiću na poseti Vašingtonu\nMinih o partnerstvu Austrije i Srbije


Na sednici održanoj 28. novembra, Odbor za evropske integracije razmatrao je radni tekst Rezolucije o ulozi Narodne skupštine i načelima u pregovorima o pristupanju Republike Srbije Evropskoj uniji.\nNarodni poslanici učestvovali na seminaru Primena kriterijuma EU o rodnoj ravnopravnosti na Zapadnom Balkanu\nPredstavnici Odbora za ljudska i manjinska prava i ravnopravnost polova Narodne skupštine Meho Omerović, Tamara Tripić i Bojana Božanić, učestvovali su na seminaru Primena kriterijuma EU o rodnoj ravnopravnosti na Zapadnom Balkanu.\nNa sednici održanoj 28. novembra, Odbor za administrativno-budžetska i mandatno-imunitetska pitanja razmotrio je zahtev Zorana Bojanića, narodnog poslanika i dao pozitivno mišljenje za obavljanje druge javne funkcije.\nSusret članova PGP sa Egiptom i ambasadorke Arapske Republike Egipat u Srbiji\nČlanovi PGP sa Egiptom razgovarali su danas, u Domu Narodne skupštine, sa ambasadorkom Arapske Republike Egipat u Srbiji Nj.E. Menhom Mahrus Bahum.\nPredsednik Narodne skupštine primio ambasadorku Australije u Srbiji u oproštajnu posetu\nPredsednik Narodne skupštine dr Nebojša Stefanović primio je ambasadora Australije u Srbiji, Nj.E. Helen Stadert u oproštajnu posetu.\nOdržan trening na temu programskog budžeta i prezentacija o robnim berzama\nU Domu Narodne skupštine održan je trening na temu programskog budžeta i prezentacija o robnim berzama.\nČestitka predsednika Narodne skupštine povodom jevrejskog praznika Hanuka\n„Upućujem iskrene čestitke svim pripadnicima jevrejskog naroda povodom praznika Hanuka.\nUčešće delegacije Narodne skupštine na parlamentarnom seminaru u Briselu\nDelegacija Narodne skupštine učestvovala je na parlamentarnom seminaru "Ekonomska kriza i njen uticaj na politike EU i zemlje proširenja" koji se 25. i 26. novembra 2013. godine održao u Briselu u organizaciji Evropskog parlamenta, Odeljenja za pretprisupne aktivnosti.\nDelegacija Narodne skupštine učestvovala na Osmoj konferenciji KOSAP\nDelegacija Narodne skupštine učestvovala je na Osmoj konferenciji odbora za evropske integracije parlamenata zemalja koje učestvuju u procesu stabilizacije i pridruživanja jugoistočne Evrope (KOSAP), koja je održana u Skoplju 24. i 25. novembra 2013. godine.\nČestitka predsednika Odbora za ljudska i manjinska prava i ravnopravnost polova povodom jevrejskog praznika Hanuka\n„Najiskrenije čestitke svim pripadnicima jevrejskog naroda koji žive u Srbiji povodom praznika svetlosti Hanuka.


Licencirani izvršitelji biće zaduženi za eutanaziju - OGLASNA TABLA - INFO\n1 јуна, 2019 0339\nNiko ne bi imao pravo da prekine život teško bolesnog pacijenta bez odluke suda i procedure koja će biti strogo propisana zakonom\nravo na eutanaziju iz budućeg građanskog zakonika ne znači da će biti „dopušteno” ubistvo iz milosrđa iz Krivičnog zakonika. Nijedan zakon ne dozvoljava ubistvo, pa je neophodno naglasiti da niko ne bi imao pravo da prekine život teško bolesnog pacijenta bez odluke suda i procedure koja će biti strogo propisana zakonom.\nPosle saznanja da se u tekstu budućeg građanskog zakonika predlaže pravo na eutanaziju, „Politika” je došla i do nacrta zakona o pravu na dostojanstvenu smrt.\n„U izuzetno teškoj i dugotrajnoj medicinskoj, psihološkoj i socijalnoj situaciji umirućeg može se, na osnovu jasno, nesumnjivo i slobodno izražene volje, uvažiti zahtev o prevremenom prekidu života u vidu dostojanstvenog umiranja”, navedeno je u prvom članu posebnog zakona, koji može da bude usvojen tek ako građanski zakonik proglasi pravo na eutanaziju.\nU slučaju da umirući pacijent nije svestan, odnosno da „nije u objektivnoj mogućnosti da jasno, nesumnjivo i slobodno izrazi svoju želju da mu se prekine život u vidu dostojanstvenog umiranja”, onda takvu volju, izuzetno, može izraziti „zakonski zastupnik ili drugi ovlašćeni punomoćnik”.\nIpak, čini se da je vrlo precizno određeno kada postoje medicinski uslovi za eutanaziju – „kad nadležni konzilijum lekara odgovarajuće specijalnosti, na osnovu medicinske dokumentacije i neposrednog uvida, utvrdi da u konkretnom slučaju u bliskoj budućnosti ne postoji nada da se, i pored korišćenja naučnog, stručnog i praktičnog iskustva i saznanja savremene medicinske nauke, može postići izlečenje pacijenta ili poboljšanje njegovog zdravstvenog stanja”.\n„Humani uslovi su ispunjeni ako je umirući u takvom psihofizičkom stanju koje je zbog fizičkih bolova i psihičkih patnji postalo neizdrživo u dužem periodu”, piše u odredbi o drugom uslovu, o kome će ocenu i obrazloženje dati psiholog veštak koga odredi nadležni vanparnični sud.\nKao treći neophodan preduslov za odlučivanje o eutanaziji, pored medicinskih i humanih, ovaj nacrt zakona propisuje i socijalne uslove, a oni bi bili ispunjeni „ako su zbog dugotrajnijeg zdravstvenog i psihofizičkog stanja umirućeg nastupile za užu porodicu, ili osobu koja se stara o njemu, tako teške materijalno-socijalne posledice koje znatno ugrožavaju njihovu materijalnu egzistenciju ili budući socijalni položaj”. Ocenu o tome, sa obrazloženjem, davao bi socijalni radnik – veštak kojeg takođe imenuje vanparnični sud.\nOvaj postupak, kako je predloženo, pokreće se pisanim i obrazloženim zahtevom nadležnom vanparničnom sudu. Ako sud oceni da je pokretanje postupka opravdano, obratiće se „u što kraćem roku” stručnim osobama – veštacima, a oni su dužni „da se izjasne o predlogu bez odlaganja, a najkasnije u roku od 15 dana od dana prijema zahteva”.\n„Rešavanje vanparničnog suda o usvojenom zahtevu je konačno i izvršno”, predlaže se nacrtom zakona o pravu na dostojanstvenu smrt.\nKada se dostave stavovi i mišljenja veštaka o ispunjenosti svih uslova, „sud donosi rešenje o usvajanju zahteva sa rokom i načinom ostvarivanja usvojenog prava ili – rešenje o odbijanju zahteva”.\n„Ako se naknadno bitno promene okolnosti od značaja za ostvarivanje prava na dostojanstvenu smrt, zahtev za priznavanje tog prava može se ponoviti, u slučaju ako je prethodno odbijen”, navedeno je u predlogu.\nPosebna odredba propisuje da eutanaziju „sprovodi određeni tim licenciranih javnih izvršitelja medicinsko-tehničke struke od kojih jedan neposredno realizuje prekid života kao profesionalnu tajnu”.\nKrivična odgovornost za zloupotrebe\n„Zloupotreba prava na dostojanstveno umiranje prevremenim prekidom života, izvršena radi ostvarivanja materijalne i druge neosnovane koristi, povlači krivičnu odgovornost prema Krivičnom zakoniku Republike Srbije”, navodi se u poslednjem članu nacrta zakona o pravu na dostojanstvenu smrt.\nKrivični zakonik propisuje kaznu zatvora od šest meseci do pet godina za onoga „ko liši života punoletnu osobu iz samilosti zbog teškog zdravstvenog stanja u kojem se ta osoba nalazi, a na njen ozbiljan i izričit zahtev”. Ovo krivično delo, koje se zove „lišenje života iz samilosti” postojalo bi u svakom slučaju ako nije poštovana procedura koju će propisati budući poseban zakon.\nIzvor: politika.rs Foto: EPA/Sebastien Nogier


Kiše odložile setvu pšenice u Srbiji - Ekonomija - Dnevni list Danas\nPočetna » Vesti » Ekonomija » Kiše odložile setvu pšenice u Srbiji\nKiše su u Vojvodini zaustavile pripremu zemljišta za setvu pšenice, raži, ječma i ovsa, iako je počeo optimalan rok, rekao je danas pedsednik Nezavisne asocijacije poljoprivrednika Srbije Jovica Jakšić.\nOn je za Betu rekao da je „godina čudna“ i da je poslednjih dana u pojedinim delovima Vojvodine palo po 30 litara kiše po kvadratu i da ne može da se radi, a da je optimalan rok za setvu od 1. do 25. oktobra.\n„Padavine su neravnomerne, negde je suva zemlja, a negde prevlažna, pa je veoma malo zemljišta pripremljeno za setvu pšenice“, rekao je Jakšić.\n„Poljoprivrednici su ove godine motivisaniji za setvu pšenice jer je cena bolja nego prošle godine i kilogram košta 17-18 dinara, a prošlogodišnja je dostizala i cenu od 21 dinar“, rekao je Prostran.\nDodao je da je kvalitet ovogodišnjeg roda bolji nego prošle godine i da će rasti tražnja kada počne izvoz, a počeće uskoro jer je potrebno da pšenica posle žetve dva meseca „odleži“ zbog vlage.\n„Kvalitet pšenice je dobar i možda će moći da se izvozi i na probirljivija tržišta kao što je Egipat koji za nacionalno jelo ‘kus kus’ koristi specijalnu vrstu brašna“, rekao je Prostran.\n„Treba iskoristiti ponudu države da se robnom razmenom merkantilne, odnosno pšenice za ishranu, dobije semenska pšenica“, rekao je Prostran.\nKineska kompanija planira veliku investiciju u Srbiji od 250...\nEr Srbija od 1. juna pokreće direktne redovne letove...\nObnovljivi izvori energije činili su 37 odsto bruto potrošnje...


1.000 sela u Srbiji nema nijednu prodavnicu - Balkanska\nBeograd — U 1.000 sela u Srbiji nema trgovinske radnje i taj trend će se nastaviti ako ne bude podsticaja.\nNa ovo upozoravaju privrednici na javnoj raspravi o Nacrtu zakona o trgovini u Privrednoj komori Srbije (PKS).\nKao primeri takve prakse u Nacrtu se navodi da je reč o “bezuslovnom povratu robe, uslovljavanje prodaje robe kompenzacijom, nametanje obaveze plaćanja u visini koja nije adekvatna vrednosti usluge – naknada za izlaganje i uvrštavanje proizvoda u asortiman”. Primedba koja se mogla čuti je da će ova odredba “uneti zabunu o tome šta se sve može tretirati kao nepoštena praksa”.\nTags: PRODAVNICA, SELO, SRBIJA


60 miliona i 2 Ferarija da Kompani pređe u Arsenal? - Sportske.net\n60 miliona i 2 Ferarija da Kompani pređe u Arsenal?\nPoznati navijač londonskog tima, televizijska ličnost Pirs Morgan, izneo je zanimljivu ponudu kapitenu Mančester Sitija.\nPremijer liga - Ko gospodari Tviterom?Premijer liga - Ko gospodari Tviterom?Sinkleru se ne vraća na EtihadDe Brujne na slatkim mukama...Arsenal pazari u Kneževini?\nPirs Morgan je poznat kao javna ličnost koja ne krije svoje navijačke preference.\nVatreni ljubitelj Arsenala, Morgan se neretko upušta u javne rasprave sa onima koji misle drugačije od njega, na Tviteru je prozivao 'izdajicu' Nasrija, između ostalog, izuzetno je kativan kada je njegov Arsenal u pitanju.\nNajnovija stvar u koju je uključen jeste pokušaj da na Emirate dovede Kompanija.\nNezadovoljan defanzivom na meču protiv Anderlehta, koja je kulminirala kada je Mitrović sa lakoćom ispred visokog Mertezakera glavom postigao izjednačujući gol za 3:3, Morgan je preko društvenih mreža ponudio Kompaniju da dođe u Arsenal.\nPonuda je slikovita – prvobitno 50, a potom 60 miliona funti uz 2 Ferari automobila!\nKompani, inače bivši igrač Anderlehta gde je proveo 14 godina, odbio je ponudu rekavši da 'igra za slavu'. Na to je Morgan šaljivo pitao: „Šta je to?“\nSliku prepiske sa Tvitera možete videti u prilogu vesti.


Selaković: Priština pokušava da destabilizuje čitav region - Info 24\nPredsednik Aleksandar Vučić pokušava svetu da ukaže koliko je opasno po stabilnost i bezbednost regiona ono što Priština radi, kaže Selaković.\nSastanak sa ambasadorima Kine, Rusije i SAD je deo jake intenzivne aktivnosti srpskih predstavnika kako bi svetsku javnost upoznao šta se dešava na KiM, kaže Geralni sekretar predsednika Srbije Nikola Selaković.\n„Iz mere u meru koju najavljuje i sprovodi Priština je spirala ludila. To su smislili Albanci ili oni koji ih pomažu. Vidimo da je to uvezan sistem u kome pokušavaju da destabilizuju čitav region“, rekao je Selaković za TV Prva.\nTo što Priština nje odustaje od taksi na robu iz centralne Srbije je, kako kaže, pokušaj da se na najnecivilizovaniji način Srbi nateraju da napuste KiM.\n„Zamislite da su Albanci kada su upali u Kosovsku Mitrovicu ubili Milana Radojičića i nakon toga proglasili ga za ubicu Olivera Ivanovića. Ima nekih ljudi koji su nesrećni jer se Radojičić pojavio pred našom policijom i dao izjavu i što je nekima omogućio da se bave spekulacijom koju je neko planirao“, rekao je Selaković.\nTo što Priština najavljuje uvođenje vojske Kosova, Selaković kaže da je suprotno svim važećim pravnim aktima ne samo međunarodnog karaktera već i onima koje je Priština donela.\n„Srbija apeluje celom svetu, predsednik ukazuje svim razumnim ljudima, koji nešto rade u međunarodnoj zajednici, šta se dešava. Molimo sve da budu svesni koliko je ova situacija ozbiljna“, pojasnio je Selaković.\nPoseća da su mnogi zvaničnici međunarodne zajednicve javno rekli da Priština treba ad ukine takse, ali da ih Priština ne ukida već sde ponaša još bezumnije i radilkalnije.\n„Nadamo se da će prevladati razum, to je ono što Srbija činim da sačuvamo život svakog našeg deteta“, pojasnio je on.\nTags: info24, Pokušaj da destabilizuje čitav region, portal www.info24.rs, pristina, Selakovi'


Crnogorci bi da uzmu i Slobodana Tedića | MozzartSport\nCrnogorci bi da uzmu i Slobodana Tedića\n| Sunday 07 March 2021 09:07\nSlobodan Tedić (©Starsport)\nSrpski napadač rođen je u Podgorici\nNa narednom okupljanju Sokolova biće Uroš Đurđević, momak iz Obrenovca, koji je u dresu reprezentacije Srbije osvojio omladinsko Evropsko prvenstvo u Litvaniji 2013. godine. Poziv za A tim Orlova nije dobio, te se opredelio da zaigra za Crnu Goru.\nA, kako piše CG portal, tamošnji Fudbalski savez je „nanišanio“ da uzme još jednog srpskog napadača. Radi se o Slobodanu Tediću, koji ima 20 godina, još je član mlade reprezentacije Srbije. Tedić je fudbaler Mančester sitija, u koji je otišao iz Čukaričkog u rekordnom transferu, a sada igra za holandski Cvole kao pozajmljeni igrač.\nZa razliku od Đurđevića, Tedić je i te kako u planovima Fudbalskog saveza Srbije, tako da Crnogorci teško da mogu da ostvare nameru i preusmere ga ka taboru Sokolova. Pored velikih igračkih kvaliteta, činjenica da je rođen u Podgorici je verovatno uticala na FSCG da se zainteresuje za Slobodana.\nTedić je odrastao u Novom Sadu i prve fudbalske korake je napravio u školi Vojvodine, odakle je prešao u Čukarički.\n#Slobodan Tedić #reprezentacija Crne Gore


„Zeleno svetlo“ za početak rekonstrukcije fasada u Podgrađu – Explore Novi Sad\nHomeNovi Sad 20,21„Zeleno svetlo“ za početak rekonstrukcije fasada u Podgrađu\n„Zeleno svetlo“ za početak rekonstrukcije fasada u Podgrađu\nOdbornici Skupštine grada Novog Sada usvojili su na današnjoj sednici Predlog programa sprovođenja mera tehničke zaštite objekata u sastavu prostorno kulturno-istorijske celine Gornja i Donja tvrđava sa podgrađem u Petrovaradinu.\nPrema ovom programu predviđeni su objekti, od kojih se najveći broj nalazi u Beogradskoj ulici u Podgrađu, koji bi u okviru prve faze trebalo da bude rekonstruisan. Obezbeđeno je 100 miliona dinara, a novac će biti iskorišten za finansiranje konzervatorsko-restauratorskih radova, kao i stručnog konzervatorskog nadzora. Ujedno, prema usvojenom predlogu, Gradska uprava za kulturu i Zavod za zaštitu spomenika kulture će se obratiti Ministarstvu kulture i informisanja Republike Srbije sa zahtevom za određivanje Zavoda kao staraoca za sprovođenje mera zaštite kulturnog dobra od velikog značaja.\nDonošenje ovog akta omogućen je početak obnove fasada na izabranim objektima u Beogradskoj ulici, Trgu Vladike Nikolaja, ulicama Lisinskog, Štrosmajerovoj i Prote Mihaldžića u Petrovaradinu. Kako je ranije najavljeno, rekonstrukcija prvih fasada u Podgrađu trebalo bi da počne tokom maja ove godine.\nOvi radovi realizovaće se u sklopu priprema Novog Sada za 2021. godinu kada će naš grad biti Evropska prestonica kuluture. Naravno, to je tek prva faza infrastrukturnih radova u okviru kojih je planirano da se, u naredne dve godine, rekonstruišu brojne fasade u Podgrađu, kao i pojedine fasade u centru Novog Sada, za šta će biti obezbeđeno 200 miliona dinara.\nHumanitarna šetnja Fruškom gorom


Pol Rusesabagina: Od filmskog heroja do teroriste - Ljudi - Dnevni list Danas\nPočetna » Ljudi » Pol Rusesabagina: Od filmskog heroja do teroriste\nDanijela Jakobi22.09.2021. 13:00\nSud u Ruandi proglasio je Pola Rusesabaginu, nekadašnjeg upravnika hotela koji je u holivudskom filmu „Hotel Ruanda“ prikazan kao heroj tokom genocida iz 1994, krivim po optužbi za terorizam i osudio ga na 25 godina zatvora.\nRusesabagina (67), koji je postao slavan širom sveta, nakon što ga je u filmu predstavio glumac Don Čidl, kao žestoki kritičar predsednika Ruande Pola Kagamea. Sud ističe da je Rusesabagina kriv jer je iz egzila pružao podršku pobunjeničkoj grupi koja je ubijala civile u napadima 2018. godine. On poriče sve optužbe i tvrdi da je ove godine kidnapovan iz Dubaija da bi bio odveden na suđenje.\nNjegove pristalice nazivaju suđenje prevarom i dokazom Kagameovog nemilosrdnog postupanja prema političkim protivnicima.\nSudija Antoan Muhima rekao je da je Rusesabagina „proglašen krivim za to što je bio član terorističke grupe i učestvovao u terorističkim aktivnostima“, ali da je „oslobođen optužbe za formiranje ilegalne oružane grupe“. Tužioci su tražili doživotnu zatvorsku kaznu po devet optužbi, uključujući terorizam, podmetanje požara, uzimanje talaca i formiranje oružane pobunjeničke grupe.\nRusesabagina je proglašen krivim za osam tačaka optužbe. Sud u Kigaliju navodi da Rusesabagina osigurao finansijsku i logističku podršku oružanom krilu opozicionog pokreta čiji je bio suosnivač. Ovo oružano krilo, Nacionalni front za oslobođenje (FLN), odgovorno je za smrtonosne napade u Ruandi 2018. Rusesabagina poriče bilo kakvu umešanost u napade koje je ova grupa počinila, kada je ubijeno devet osoba.\nTokom 100 dana genocida 1994. godine etnički ekstremisti Hutu su u Ruandi ubili više od 800.000 ljudi, uglavnom iz etničke manjine Tutsi. Rusesabagina je u filmu prikazan kao upravnik hotela koji je rizikovao svoj život kako bi uspeo da uspeo skloni preko 1.000 ljudi i time im pomogne da izbegnu masakr. Pošto je postao poznat nakon objavljivanja filma 2005. godine, Rusesabagina dobija na publicitetu, a svoju slavu je koristio kako bi bacio svetlo na ono što je opisao kao kršenje prava koje je počinila Kagameova vlada.\nSlučaj je pomno praćen od kada je Rusesabagina uhapšen prošle godine po dolasku iz Dubaija nakon, kako je on rekao, otmice u organizaciji ruandskih vlasti. Suđenje Rusesabagini počelo je u februaru, šest meseci nakon što je letom iz Dubaija stigao u Kigali.\nOrganizacija Hjuman rajts voč tada je saopštila da njegovo hapšenje predstavlja prisilni nestanak, što je nazvano ozbiljnim kršenjem međunarodnog prava. Sjedinjene Države, koje su mu 2005. godine dodelile Predsedničku medalju slobode, Evropski parlament i Belgija izrazili su zabrinutost zbog okolnosti hapšenja i pravičnosti suđenja.\nlik danaPol Rusesabaginaruanda\nBulevar revolucije 176, osnovna škola "Filip Višnjić ", fabrika obuće "Proleter", Sportsko društvo "Radnički ", prvomajske vojne parade, Đeram pijaca...\nZdenko Tomanović daje intervjue samo kad ima nešto da...


Vesić: Cilj je u Beogradu vakcinisati najmanje 750.000 ljudi - Embargo\n4 априла, 2021 4 априла, 2021 admin\nU intervjjuu za list „Alo“, on je podsetio da će građanima koji su revakcinisani biti na raspolaganju određene beneficije i izrazio mišljenje da se ne radi ni o kakvoj diskrimanciji onih koji, iz nekog razloga, još nisu vakcinisani.\nImamo pravo da stimulišemo ljude koji su potpuno vakcinisani. Namera nam je bila da od sledeće nedelje omogućimo 30 posto popusta na pozorišne karte i za karte za festivale koje grad organizuje. Tokom leta pripremamo koncert na Tašmajdanu gde će biti podeljene besplatne karte samo revakcinisanima. Onima koji nisu vakcinisani nije zabranjeno da učestvuju u normalnom društvenom životu, ali je činjenica da će zato što su izabrali da ne prime vakcinu da će, dok traje pandemija, živeti pod drugačijim uslovima, kazao je Vesić.\nNavodi da je medicinski deo Kriznog štaba ocenio ove mere kao izuzetne, ali su predložili da ih odložimo do trenutka dok svi koji su se prijavili za vakcinu ne budu cepljeni, preneo je Beoinfo.\nU ovom trenutku je to oko 350.000 ljudi. Prihvatili smo njihovu sugestiju tako da će Beograd najavljene mere stumilacije odložiti do tog trenutka. Nadam se da će tada našim primerom poći tada i druge lokalne samouprave i državni organi kada dođe taj trenutak, naglasio je Vesić.\nNa pitanje kada očekuje popuštanje mera, uprkos činjenici da je broj zaraženih koronavirusom i dalje jako visok, Vesić je rekao da odluka da se od sutra dozvoli da rade bašte, da od srede rade tržni centri i da se radno vreme produži do 22 sata, predstavlja razuman kompromis koji je moguć u ovom trenutku.\nZahvalan sam medicinskom delu Kriznog štaba jer su, pored velikog broja zaraženih i teške situacije u kojoj je zdravstveni sistem, imali razumevanje za zahteve privrede i Beograda. Nadam se da ćemo u narednim nedeljema, kako se epidemiološka situacija bude poboljšavala, doći u situaciju da se mere dodatno relaksiraju. Sve odluke su donete jednoglasno jer imamo isti cilj – da pobedimo virus, poručio je Vesić.\nKomentarišući sukobe u opoziciji, Vesić, koji je član Predsedništva SNS, složio se sa Vukom Jeremićem, koji je ocenio da Dragan Ðilas želi da kontroliše RTS.\nNe mogu da se ne složim u tome sa Jeremićem, jer jedini Ðilasovi politički zahtevi se tiču REM-a i RTS-a. To je njegova opsesija. Po tome vidite zašto se Ðilas bavi politikom, jer kada je bio funkcioner, upravo u tim institucijama napravio je stotine miliona evra. Inače, mislim da njima u opoziciji treba jedan medijator iz Evropske unije da prvo reše svoje odnose, kazao je Vesić.\n← Kurti u nevolji, traži pomoć zapada za izbor osmanijeve na mesto predsednika?!\nKoštunica je mogao da spreči izručenje Miloševića Hagu!?! →\n27 октобра, 2017 admin\t0


Sve publikacije, Procena integriteta policije u Srbiji\nVaša lokacija / Beogradski centar za bezbednosnu politiku / Publikacije / Sve publikacije / Procena integriteta policije u Srbiji /\nPribližiti odgovornu policiju građanima\nUrednici: Saša Đorđević\nAutori: Bojan Elek , Dunja Tasić, Saša Đorđević\nTeme: Izvršna kontrola, Korupcija, Ljudski resursi, Nezavisni organi, Parlamentarna kontrola, Policija, Transparentnost\nPreuzmite: PDF ( 1.54MB )\nBroj preuzimanja: 1975\nU izveštaju su predočeni rezultati praćenja integriteta policije u Srbiji zaključno sa 1. novembrom 2015. godine i preporuke kako da se ojača odgovornost u radu policije. Istraživanje pokazuje da li se i u kojoj se meri Ministarstvo unutrašnjih poslova i policija ponašaju odgovorno, odnosno da li se u praksi ostvaruju zacrtani strateški ciljevi i zakonske funkcije.\nNarušen je integritet policije u Srbiji.\nSamo četiri odsto građana u Srbiji misli da u policijskoj službi nema koruptivnog ponašanja.\nBorba protiv korupcije u policiji na „metiˮ je Evropske komisije jer je policija u Izveštaju o skriningu za Poglavlje 23: pravosuđe i osnovna prava identifikovana kao posebno osetljiva oblast kada je reč o korupciji.\nU poslednjih pet godina protiv policijskih službenika zbog koruptivnih radnji u proseku se pokreće oko 130 krivičnih prijava godišnje.\nU oblasti „Policijaˮ od ukupno 23 aktivnosti koje su predviđene u Akcionom planu antikorupcijske strategije sprovedena je samo jedna aktivnost koja je bila potpuna i u skladu sa rokovima.\nSve to zajedno ukazuje da postoji problem u vezi sa odgovornim radom policije.\nMinistarstvo unutrašnjih poslova uočilo je problem narušenog integriteta policije i to je dobro. Utvrđen je novi strateški prioritet MUP-a: jačanje odgovornosti policije i mehanizama unutrašnje kontrole radi suzbijanja korupcije u policijskim redovima. Tako su reformu policije tokom 2015. godine obeležili (i) izrada novog Zakona o policiji, koji uvodi nove antikorupcijske mere, kao što je provera imovine policajaca na rukovodećim pozicijama i (ii) uspostavljanje učinkovitog sistema upravljanja ljudskim resursima u MUP-u. O tome koliko je to ozbiljan posao govore i sledeći podaci: tokom godine tri puta je odloženo usvajanje novog policijskog zakona; novi Sektor za ljudske resurse, kao glavni nosilac reformi u ovoj oblasti, još ne funkcioniše iako je promena upravljanja kadrovima započeta još pre četiri godine.\nU istraživanju je ponuđena analiza integriteta policije, pri čemu je korišćena specifična metodologija za procenu integriteta policije u šest oblasti. U njima su istraživane pravne i praktične slabosti koje mogu ugroziti integritet policije: transparentnost rada policije, uticaj političkih interesa na operativni rad policije, upravljanje ljudskim resursima, upravljanje finansijama, unutrašnja kontrola i spoljni nadzor rada policije. Poseban naglasak u izveštaju stavljen je na analizu rešenja iz Nacrta zakona o policiji.\nIstraživanjem je utvrđeno šest glavnih nalaza. (i) Glavna opasnost preti od politizacije policije i prevelikih diskrecionih ovlašćenja ministra unutrašnjih poslova. Nacrt zakona o policiji ne kreira dovoljne i neophodne pretpostavke za depolitizaciju upravljanja policijom, pri čemu rad policije godinama unazad opterećuju različite afere, koje su vrlo često političkog karaktera, bez jasnog epiloga. Poslednji u nizu događaja jeste sukob ministra unutrašnjih poslova i Zaštitnika građana.\n(ii) Ne postoji jedinstven sistem unutrašnje kontrole policije. Nacrtom zakona o policiji nisu razgraničene nadležnosti Sektora unutrašnje kontrole, Odeljenja za kontrolu zakonitosti rada u Policijskoj upravi za Beograd i u Upravi policije, te Odseka za kontrolu zakonitosti rada u Žandarmeriji i Biroa za pritužbe i predstavke u Kabinetu ministra. Nove antikorupcijske mere, iako povoljno mogu da utiču na smanjenje korupcije u policiji, nisu dovoljno razrađene Nacrtom zakona o policiji.\n(iii) Transparentnost MUP-a iscrpljuje se objavljivanjem Izveštaja o najznačajnijim rezultatima rada i Informatora o radu na internet prezentaciji MUP-a, što nije dovoljno. Izuzetno je problematično nepostojanje jedinstvene baze podataka o stanju kriminala, u koju bi građani mogli da imaju uvid. Napredak je uočen u pozitivnim aktivnostima MUP-a koje je trebalo da uključe sve zainteresovane strane u izradu novog Zakona o policiji.\n(iv) Otežano je upravljanje finansijama u MUP-u jer Ministarstvo nije potpuno pripremljeno za prelazak sa linijskog na programsko budžetiranje i nije dovršen sistem za sprovođenje javnih nabavki. Napredak je ostvaren izradom softvera za elektronsko praćenje javnih nabavki, koji bi trebalo da olakša i sastavljanje Plana javnih nabavki.\n(v) Nacrt zakona o policiji uvodi značajne novine koje mogu da unaprede parlamentarni nadzor rada policije. Međutim, praksa spoljašnjeg nadzora i dalje je više formalna, nego suštinska. Odbor za odbranu i unutrašnje poslove nema široke nadležnosti za kontrolu policije, koje se u praksi svode na usvajanje Informacija o radu MUP-a i na stavljanje amandmana na relevantne zakone. Unapređuje se saradnja sa Agencijom za borbu protiv korupcije, Zaštitnikom građana i Poverenikom.\n(vi) Započeta je reforma upravljanja ljudskim resursima u MUP-u, koja kvalitativno može da izmeni rad policije i da najviše doprinese razvoju policije u Srbiji. U poslednje četiri godine ispunjeni su početni preduslovi za svrsishodno obavljanje funkcije upravljanja ljudskim resursima u MUP-u time što je usvojen strateški plan razvoja ljudskih resursa i što je osmišljena organizaciona jedinica koja bi trebalo da vodi reforme.\nDepolitizacija policije, transparentan nastavak reforme policije kada je reč o upravljanju ljudskim resursima i uspostavljanje delotvornog sistema unutrašnje kontrole ključni su preduslovi za dalji razvoj policije, koji podrazumeva da policajci odgovorno obavljaju zakonom utvrđene poslove, pružaju podršku vladavini prava, te održavaju i unapređuju bezbednost.\nIzveštaj je objavljen u okviru projekta „Puls integriteta i poverenja u policije na Zapadnom Balkanu: POINTPULSˮ. Projekat podržava Evropska unija kroz program „Podsticanje civilnog društvaˮ za mreže organizacija civilnog društva u okviru Instrumenta za pretpristupnu pomoć (IPA). Za sadržaj izveštaja odgovoran je isključivo BCBP i iskazani stavovi u ovom dokumentu nisu nužno stavovi Evropske unije.\nTagovi: policija, istraživanje, odgovornost, korupcija, korupcija u policiji, Srbija, Dunja Tasić, Bojan Elek, Saša Đorđević, POINTPULSE


Više afričkih migranata medju dobitnicima španske božićne lutrije\nViše afričkih migranata, medju kojima i jedan izbeglica iz Senegala, koji je došao brodom u Evropu 2007. godine su medju dobitnicima prve nagrade španske godišnje božićne lutrije El Gordo, na kojoj su osvojili po 400.000 evra.\nVlasnik agencije za lutriju koja je prodala pobednički tiket rekao je za jedan španski list da je medju pobednicima oko 35 afričkih migranata. Oni su kupili tikete u južnom priobalnom gradu Roketas de Mar, gde je prodato više od 1.000 tiketa koji su osvojili po 400.000 evra.\nIzbeglica iz Senegala, kome je navedeno samo prvo ime Ngame, rekao je za španske medije da je španska obalska straža spasila njega i ženu kada je njihov prenatrpan brod plovio od afričke zapadne obale ka španskim Kanarskim ostrvima.\nTridesetpetogodišnji Ngame je rekao za španski radio Ondasero da se zahvaljuje Španiji što mu je spasila život i pružila priliku da pobedi na lutriji.\nZa razliku od mnogih drugih lutrija u lutriji El Gordo ne postoji jedan džekpot, nego novac osvojen pobedničkim tiketom dele hiljade ljudi. Pobednički broj 79140 pojavio se na 1.600 tiketa u mestu Roketas de Mar. Tiketi za drugu nagradu ove lutrije prodati su u Sevilji i Granadi.\nEl Gordo spada u najveće božićne lutrije i prenosi se direktno na televiziji.


Nacionalna služba za zapošljavanje - Najnovije - 30. sajam zapošljavanja u Kruševcu \n30. sajam zapošljavanja u Kruševcu\nKruševac | Događaj, datum objave: 7. октобар 2019.\nU Hali sportova u Kruševcu održan je jesenji sajam zapošljavanja, na kome se predstavilo 39 poslodavaca koji su iskazali potrebe za zapošljavanjem preko 350 radnika. Najveća potražnja, kao i u prethodnom periodu, bila je za zanimanjima mašinske, građevinske i elektro struke u svim stepenima obrazovanja, a tražili su se i vozači, konobari, kuvari, šivači i komercijalisti.\nIskazana je potreba za oko 40 lica sa visokom stručnom spremom, najpre za mašinskim inženjerima, a zatim IT stručnjacima, građevinskim inženjerima, tehnolozima i diplomiranim ekonomistima.\n„U poslednjih nekoliko godina nastojimo da u saradnji sa fakultetima iz Beograda, Kragujevca i Niša, našu decu koja su otišla da studiraju, a završavaju ili će završiti studije u narednom periodu, uključimo u razgovore sa poslodavcima, kako bi se sutradan vratili u svoj grad i počeli da rade“, istakao je Predrag Marković, direktor Filijale Kruševac NSZ.\nSajam je otvorila gradonačelnica Jasmina Palurović i poželela nezaposlenima da nađu odgovarajući posao, a poslodavcima da dođu do potrebnih radnika.\n„Drago mi je što je danas skoro 40 poslodavaca iskazalo potrebu za preko 350 lica koja mogu u ovom trenutku naći posao i na taj način smanjiti broj nezaposlenih u našem gradu. U saradnji sa Nacionalnom službom trudimo se da zapošljavanje podignemo na jedan viši nivo, da aktiviramo poslodavce i da kroz programe koje zajedno sprovodimo smanjimo broj nezaposlenih i na taj način omogućimo našim sugrađanima da rade i privređuju“, istakla je gradonačelnica.\nDirektor kruševačke filijale za zapošljavanje naglasio je da su nove investicije i aktivne mere zapošljavanja koje sprovode Nacionalna služba i Grad uticale da se broj nezaposlenih kontinuirano smanjuje. „Na evidenciji filijale u Kruševcu, na kraju marta nalazilo se skoro 23.000 nezaposlenih, a sada ih je 19.800, očekivanja su da do kraja godine na nivou grada bude oko 32.000 zaposlenih“, istakao je Marković.\nSajam je posetilo oko 1.300 lica koja su pored predaje radnih biografija mogla da se direktno informišu kod predstavnika firmi o svim pitanjima koja ih interesuju.


Pregrade i vrata - Staklar Beograd\nNajčešće se koriste u poslovnim prostorima, ali to svakako nije pravilo.\nPostavljaju se u profile, mogu biti klizne ili u ramovima (daju mogućnost dihtovanja i zaključavanja).\nKoristi se sigurnosno staklo svih vrsta.\nKaljeno staklo ili pampleks staklo u ovom slučaju je debljine 10mm ili više, tako da visine ovih stakala mogu prelaziti i 300 cm.\nPostavljanjem staklenih pregrada Vaš izlog postaje vidljiv, a Vaši zaposleni ili saradnici zbog utiska otvorenog prostora su uvek posvećeni poslu.\nIspuna pregrade (kaljeno staklo) može biti providno, matirano (peskirano) u celosti, ili peskirano po motivu.


Cvetković izručen iz Izraela pravosuđu BiH – mojKontakt portal – Radio Televizija Kontakt\nCvetković izručen iz Izraela pravosuđu BiH\nTužilaštvo BiH će zatražiti određivanje mjere pritvora za osumnjičenog protiv kojeg će uskoro biti podignuta optužnica za krivično djelo genocida, saopšteno je iz ove institucije.\n“Cvetković je osumnjičen da je lično i direktno, pucajući iz vatrenog oružja kao pripadnik streljačkog stroja, zajedno sa drugim pripadnicima 10. diverzantskog odreda, učestvovao u ubistvu više od 800 bošnjačkih muškaraca i dječaka na farmi u Branjevu, 16. jula 1995. godine”, navedeno je u saopštenju.\nDalje se navodi da su tužilac i istražioci Tužilaštva BiH došli do saznanja da je Cvetković prije više godina napustio BiH, a u saradnji sa Interpolom i vlastima Izraela 2010. godine lociran je u Izraelu, nakon čega je Tužilaštvo BiH pokrenulo aktivnosti za njegovo izručenje BiH.\n“U periodu od tri godine, koliko je trajao ekstradicioni proces, pravosudne institucije Izraela su odbile sve žalbe osumnjičenog, te je na kraju potvrđena odluka Vrhovnog suda i ministra pravde Izraela o njegovom izručenju pravosuđu BiH”, navodi se u saopštenju.\nTužilac Specijalnog odjeljenja za ratne zločine je sa službenicima Tužilaštva BiH prisustvovao procesu izručenja i predaje osumnjičenog pravosuđu BiH na Međunarodnom aerodromu Sarajevo.\nTužilaštvo BiH se zahvaljuje na saradnji Centralnoj kancelariji Interpola u Lionu – Odsjeku za potrage za bjeguncima, kao i Ministarstvu pravde Izraela, Kancelariji tužilaštva – Odsjeku za međunarodne odnose.\n“Ovo izručenje je jasna poruka svim osumnjičenima za ratne zločine koji se skrivaju u inostranstvu da će pravosuđe BiH dokazati da je pravda dostižna, te preduzimati sve aktivnosti s ciljem pronalaska i izručenja svih osumnjičenih za ratne zločine, ma gdje se nalazili, radi njihovog procesuiranja u BiH”, navedeno je u saopštenju.\nVadim Šuv, zamjenik javnog pravobranioca regiona Jerusalim, izjavio je ranije Srni da je Okružni sud u Jerusalimu uslovio ekstradiciju preuzimanjem obaveze nadležnih organa u BiH o striktnoj zaštiti bezbjednosti Cvetkovića i omogućavanju konzularnih posjeta izraelskih predstavnika.\nOn je napomenuo da je Cvetković emigrirao u Izrael sa suprugom i njihovom djecom 2006. godine iz Milića, da se nikada nije krio ni od koga, te da je živio pod stvarnim identitetom.\n“Po svršetku rata u potpunosti je sarađivao sa istražiocima Haškog tribunala, koji nisu našli za shodno da protiv njega podignu optužnicu”, navodi Šuv.\nOn naglašava da je Cvetković svjestan da prema zakonima BiH uživa presumpciju nevinosti, osjeća se nevinim i nada se da će to dokazati pred Sudom BiH u fer procesu.\nCvetković je negirao optužbe, naglašavajući da je tokom rata u BiH bio vozač u Vojsci Republike Srpske i da nije učestvovao u ratnim dešavanjima u Srebrenici.\nKrstić već u Vladi\nNema konsenzusa o “bosanskom” jeziku


Početna » Blog » Pjesma sevdalinka kao kulturno-historijska i trajna umjetnička vrijednost BiH\nby DK 22/01/2018\nU četvrtak 25.januara 2018. godine u BKC-u Tuzla će biti održana konferencija o temi – „Nominacija sevdalinke za upis na Reprezentativnu listu nematerijalnog kulturnog naslijeđa čovječanstva“.b\nNa skupu će se obratiti eminentni stručnjaci koji se bave sevdalinkom, kroz muzički, poetski ili obrazovni aspekt, te članovi Državne komisije za saradnju sa UNESCO-om.\nPrije konferencije, sa početkom u 12,00 sati u Galeriji BKC-a, bit će upriličena izložba „Kulturno naslijeđe i tradicija našeg kraja“, koju će otvoriti gradonačelnik Tuzle, Jasmin Imamović. Na izložbi će biti predstavljeni najzanimljiviji, kako umjetnički, tako i drugi radovi sa područja Tuzlanskog kantona koji svoje izvorište imaju u pjesmi sevdalinci.\nKonferencija će biti održana u Plavoj Sali BKC-a, sa početkom u 12,45 sati, a uvodnu riječ imat će premijer Tuzlanskog kantona Bego Gutić.\nUlaz na izložbu i konferenciju je slobodan, pa se građani pozivaju na druženje u BKC-u Tuzla.\nPo ko zna koji put Dodik tvrdi: “BiH...